text:
26 May 08, 09:12bangambiki
: Komera LATOUTE na CASH ndababone bien sur ndabona CASH afite bimwe mu bisubizo by'ibibazo yibaza ndumva kandi atibeshya gusa LATOUTE ati Muhinge urukundo
mwirinde kubeshyana
26 May 08, 09:08La toute
: Cykora cyo mwababarirana kuko buri wese aba yihaye gucunga mugenzi we! (inkuru aho yavugaga ngo ni ngombwa gusomana uhumirije!) Ibihe byiza, mpariye abandi urubuga!
26 May 08, 09:06La toute
: Nink'ibi:ku nkuru yo gusomana neza poit ya 10 ati nubona usomana n'umuntu ukabona ahumirije uzamenye ko utamubamo, ubwo se wowe uba ureba iki reba rero mukubitanye amaso!
26 May 08, 08:49La toute
: Inama:urukundo no kubahana
!
26 May 08, 08:49La toute
: Ariko cash, iyo mubayeho muri ubwo buzima bwo kwihishana nk(injangwe n'imbeba nti muramba!
26 May 08, 08:44La toute
: Ok nyine urumva ko witonze wabimenya ariko byakugoye biraguhenda bikanagutwara umwanya n'igihe!
26 May 08, 08:43La toute
: Cash gute! tubwire! ngize n'amahirwe ndabona tuhahuriye!
26 May 08, 08:42cash
: urebera kuri changes mu mibanire yanyu!
26 May 08, 08:41cash
: kuko ndahamya ko yaguca ngo akomeze kukwitwaraho neza! witonze wabimenya tu!
26 May 08, 08:40La toute
: Alcia! Karibu twagure urubuga!
26 May 08, 08:40cash
: LA TOUTE vraiment nari nishimiye ko unsabye gusubiza ariko ndahamya ko ushobora kumenya ko partenaire asambana ukurikije changes mu mibanire yanyu
26 May 08, 08:36La toute
: Uraho Banga!
26 May 08, 08:27bangambiki
: Nyamuneka ntimwibagirwe gutashya abakunzi bacu tutakibona hano turabakunda mwese
26 May 08, 08:27bangambiki
: ALICIA karibu kabaisa ube membre w'iyi blog udususurutse,turi abaosore n'inkumi,abagabo n'abagore bazi ko isonoi zirisha uburozi, twivugira ibitureba ntawe uduhagaze hejuru
26 May 08, 08:25bangambiki
: PAUL2 uti mbese abagore banyara kimwe?Abagore baratandukanye nk'uko abantu bose batandukanye ntibanyara kimwe baranyuranye ariko buri wese ashimishwa n'uwe
26 May 08, 08:24bangambiki
: PAUL2 ibyo LATOUTE avuga ni ukuri biragoye kumenya niba umukunzi asambana kuko hari igihe aguhisha ariko hari ubwo ushobora kumuvumbura iyo ubona urukundo
rugabanuka kandi ntako utagira ngo umushimish
26 May 08, 06:28alicia
: gaternelson, humura burya kugira imboro nto nibivugako utakora urukundo icyambere nuko wabaza ikitegura igafata umrengo ubundi ukapplika sibyo se
26 May 08, 06:15alicia
: ese kwikinisha cyaene kumukubwa aharicyo byagabanya mukuryoherwa mugihe arigukora urukundo merci
26 May 08, 06:14alicia
: sinarinzi ko iyi sitee ibaho ubunanjye giye kuyibera membre
26 May 08, 04:15La toute
: Cyokora cyo kuri icyo kibazo cya Paul 2 nanjye numva bigoye kurabukwa! ni ugukorera mu kwizera !Nanjye nkeneyeho igisubizo cyane hasubije cash byamfasha kurushaho!
26 May 08, 04:13La toute
: Cash nawe wasubiza Paul2 kuko biragaragara ko mwahahuriye(ku rubuga); naho hano nta maître urimo! Umwe ashobora kuba azi kubamba undi azi kwijigura:biruzuzanya rero!
26 May 08, 04:11La toute
: Gaternelson, wari wabuze ku rubuga! sasa, agatsina ari kagufi ariko kabyibushe ahubwo uri hatari wowe! Ntiwanadusobanuriye niba uri umugore cg umugabo!
26 May 08, 01:57Gaternelson
: sasa nagirango mbabaze nfite ikibazo kigitsina kigufi kandi ndakuze
26 May 08, 01:55Gaternelson
: ewana ibiganiro byanyu birapfasha
25 May 08, 09:56cash
: Paul mba ngushubije ariko ndumva bindenze ariko tegereza tu!hari ba maitre barakunsubiriza ntiwivumbure!
25 May 08, 09:48cash
: mwarakoze kunsubiza ariko nizere rwose ko emai yanjye itagaragara hano!kuko byabangamira umuntu mu bwisanzure!
25 May 08, 08:54Paul2
: Wabwirwa n'iki ko umugore cyangwa umugao wawe asambana? Ese abagore bose bashobora kunyara kimwe iyo bahuye n'umugabo uzi kunyaza?
25 May 08, 01:25Bangambiki
: CASH komera ntabwo twirengagiza abacu, ibyo LATOUTE avuga ni ukuri gusa njye nakubwira ko uri mu nzira nziza ubwo utangiye kumenya ko ukabya uri umugabo ndumva uzakora ibigufitiye akamaro
24 May 08, 23:25La toute
: Cash hari undi wanyunganira yakomerezaho nawe ugashishoza mbese ugahitamo neza!
24 May 08, 23:22La toute
: Urazi? Buriya ahenshi nko muriza gereza z'abagore habamo imboro artificiel, acomeka ku muriro mu ma segonda 2 aba arangije! none uwo mugore aramutse afunguwe umugabo hari aho yakora, bibaviramo gutana
24 May 08, 23:19La toute
: birakwigarika! usome inkuru zose ku kwikinisha urabonamo igisubizo ! kwikinisha ni amaburakindi, ufite uwawe nta mpamvu yo kumuca inyuma ushaka karoti,bougie, ako kamachini n'ibindi!
24 May 08, 23:18La toute
: machine naguze aho ko kanze kuvaho(ntiyanababwira aho kava) bati bien sûr ni automatique, soma kuri catalogue kikuraho kujuje 10 littres(Ok: ntumbaze ibyakurikiyeho)!Urishima ariko ubigize umuco
24 May 08, 23:16La toute
: abona kamufasha, ajya mu chambre agacomeka imboro nkuko yagacomekaga ku mabere y'inka, rwose ntiyazuyaje kunezeranwa nako, ariko kamunanira kuvaho, atelephonana ubwoba aho yakaguze ati none ka kamachi
24 May 08, 23:14La toute
: (....) karatambutse: umugabo wikinishaga yarabigize umwuga rimwe umugore we agiye mu mission afata akamachine yari yaguze ko kujya gakama inka(traiyeuse automaique) rimwe inka zihumuje arakitegereza
24 May 08, 23:11La toute
: Cash ntawagukubye kuko ushobora kuhagera hari uhavuye cg ntawurahagera, none mbona kwikinisha bikabije bikugira umugaragu wabyo rimwe na rimwe ukumva ntawe mwahura ngo akugeze aho wikora
24 May 08, 10:10La toute
: Mwiriwe mwese ababonye akanya ko kurebaho? Pratique rero!Mwirebera n'ako ka bouquet de fleur ko hejuru!
24 May 08, 09:55cash
: Yewe icyo munkoze!!!?cyakoze ndacyategereje ariko sinari nzi ko muca umuntu amazi gutyo!
24 May 08, 08:54cash
: ko mbona se nabuze unsubiza ra?
24 May 08, 08:41cash
: mumbwire mwo kagira imana mwe!ngeze kuri once per day
24 May 08, 08:36cash
: Banga hi!mbwira,kwikinisha bikabije bigira izihe ngaruka?
24 May 08, 05:20umukunzi
: urakoze mwami kunsubiza ubu nukwaka konje ya2semaine kugirango bansiramure
24 May 08, 02:35bangambiki
: JOHN Soma ino nkuru umenye uko banyaza no kunyaza icyo ari cyo http://igituba.blogspot.com/2007/08/kunyazaguswera-umugore-akanyara.html
24 May 08, 02:33bangambiki
: NKUBITO soma iyi nkuru irambuye kuri RUGONGO inkuru iri aha http://igituba.blogspot.com/2007/10/rugongo.html
24 May 08, 02:27Mwami
: Igisubizo kuri UMUKUNZI: Ntushidikanye rwose genda ahubwo bahite bagutunganya, nyuma y'iminsi nka 14 nta n'uzarabukwa ko bayigutyalije !
23 May 08, 15:39umukunzi
: umuntu mukuru ufite imyaka32 iyo yisiramuje igisebe kimara igihe kigana iki ngo gikire, merci
23 May 08, 11:51Mwami
: Inama ya w.end : Abagore mu rugo, mwirinde gukururana cyane n'inshuti z'abagabo banyu ! Akenshi izo nshuti hari igihe ziba zishaka guca inyuma abo bagabo banyu
23 May 08, 10:54Kalisa
: Ubusugi se? None se uzi ko nkino aha,usigaye ubona umwana wa 12 - 16 ans yarashize ahubwo nyina ubyaye 3 ariwe sugi iriho!!!!?? Ngaho rero mwese mwese bye byeeeeeeeeee
23 May 08, 10:30Gaternelson
: Amakuru yanyu mwese, ndabakumbuye cyane nari maze iminsi mu ngendo zo guca ubwatsi!!!!! ariko ndanezerewe rwose ko noneho ngarutse aho twavuye ngasanga ario amahoro ahoze wa mugani wa Kanyombya !!!!!!
23 May 08, 08:48La toute
: Umwe akumva yakunda, ntakundwe ahari, undi akumva akumva yakundwa ntakunde, simbizi!
23 May 08, 08:47La toute
: Sorry!Nihariye urubuga niwo mwanya uretse ko mbasezeye ngo abandi bakomerezeho! Muhorane gukundwa no gukunda; ariko buriya ikiza ni ikihe(gukunda no gukundwa), kuko hari abataronkera rimwe izo mpano!
23 May 08, 08:43La toute
: naho iby'ubusugi, ni ukugarura agafuka k'amateka, kandi abivuga akenshi bafite akbo kabahese ibitugu batareba ibirimo bakareba mu kabagenzi babo!ok ni uko njye mbibona!
23 May 08, 08:41La toute
: Kugeza ubu mbona ubusugi atari ngombwa icya mbere ni urukundo
no kubahana ,ibyo bizana ibyishimo birambye mu muryango, ikindi mukishimanirana mu mibonano yateguwe !
23 May 08, 08:40La toute
: Ikibabaje: ngo bashatse gupima ubusugi bw'umukobwa wikarakasaga, ngo bamushyira Bougie icanye imbere atambikije, ngo arasama, bahuha mu kanwa bougie irazima! byarambabaje niba ari uko bisigaye bimeze!
23 May 08, 08:35La toute
: Kalisa turi kumwe!
23 May 08, 08:21Kalisa
: Buriya rero La Toute,jye numva twese duhana iyo nagize amahirwe yo kubona umwana nikubitira izitabyimbya.Hanyuma uyu wundi waje witwa Karisa we ninde yatwibwiye neza se? Turasubira mumwanya uzakuza.
23 May 08, 07:39La toute
: Nema ati ndabakundakuuunda, nanjye nti nkabakundwakaza!
23 May 08, 07:37La toute
: Gaternelosn ku namanziza, nawe arabuze pe! Kuki mudashakana ngo mutarurane !mboneyeho gusuhuza Cuga, Nema ,Mwami na Banga na Kalisa nako mwese mwese!
23 May 08, 07:35La toute
: Shakira we ngo arinjira bikanga! injirane umutuzo nta gihunga twaguhaye karibu! utubwire n'icyo utuzaniye tugusanganize ...
23 May 08, 07:34La toute
: Week-end irageze mwihutire kujya koza imbunda, abatanga n'abakira mugubwe neza! Ariko ubushize narabajije sinasubizwa: hahabwa hatanga nde!
23 May 08, 07:31La toute
: Mwiriwe mwese! Kalisa, sha si ukubura hari byinshi umuntu aba ahugiyeho cyane cyane akazi kuko niko gahatse byose, ngo utazi ikimuhatse areba iki igitsure ra!
23 May 08, 05:39karisa
: ndabakunda nashakaga kwibariza nubuhe buryo bwo kunyaza bworoshye ese umukobwa kumushyiramo intoki cyane byaba bimushimisha byaba byiza munsobanuriye iyo umukobwa umutera karese cyane bimumwungura iki


c: text/html

text:
Published on youtube by Kizito Mihigo Jun 28,2019 @ https://www.youtube.com/watch?v=zAvHqqXra64
R/Mwana wanjye uzabe intwari, ndagukunda kandi nkunda u Rwanda, niyo mpamvu ngiye kurugutura. Uzarubere intwari, uzabe ingenzi. Uzabe ingenzi wunganire Imanzi, uzabe ingenzi wuse ikivi cy'Imena.
1. Kibondo, ngiyi impano iruta ikindi, igihugu cyacu Imana yaduhaye tutabiyisabye tutanabihisemo. Twavutse dusanga turi abanyarwanda. Dusigasire uwo murage mwiza twahawe n'iyaduhanze idukunze, ikatwifuriza ineza ikaturaga umunezero. Mwana wanjye, saro ryanjye, ntuzabogore ayo mata y'urwererane mu nkongoro y'ibwami, umwami uruta abandi yaduterekeye ku ruhimbi.
Ese ndate u Rwanda ngeze hehe? Iyi mpano irenze kuririmbwa, ko uwo tuyikesha ari We muhanzi! Umuhanzi mukuru ni Imana.
2. Mwana wanjye aho uzajya uba uri hose, ujye wibuka ko nawe uhamagariwe kuba intwari. Ubutwari twese buratureba.
Ntibikiri iby'abayobozi b'igihugu bonyine cyangwa ingabo zikirinda. Nawe muganga ba intwari uvura abantu, mwarimu nawe, urere uzirikana cyane ko ari wowe mushumba w'intwari z'urwejo.
Niba uri Umuhanzi w'indirimbo, bizakubere inzira y'ubutwari
Niba uri umukinnyi w'umupira, bizakubere inzira y'ubutwari
Wowe mworozi nawe muhinzi, bizakubere inzira y'ubutwari
Wowe usudira nawe mukanishi, bizakubere inzira y'ubutwari
Padiri, Furere n'umubikira, bizakubere inzira y'ubutwari
Pasitori, porofete na Shehe, bizakubere inzira y'ubutwari
Wowe ushinzwe isuku n'isukura, bizakubere inzira y'ubutwari
Wowe utwara abantu mu muhanda, bizakubere inzira y'ubutwari
- Category
- Rwandese musics Music
- Tags
- Kizito Mihigo, Uzabe Intwari

robotstxt: allowed

filter: keep


text:
Inyigisho yo ku cyumweru cya 11 gisanzwe, Umwaka B, 13 Kamena 2021.
Bavandimwe muri Kristu, nimugire ineza n’amahoro bituruka ku Mana Data na Mwana na Roho Mutagatifu.
Uyu munsi turahimbaza icyumweru cya 11 mu byumweru bisanzwe by’umwaka wa liturujiya, umwaka B mu myaka y’igiharwe.
Amasomo matagatifu tuzirikana muri iturujiya ya none aratubwira iby’ingoma y’Imana duhamagarirwa guharanira ariko kandi tugasabwa kwizigira imbaraga z’Imana kuko ku bwacu ntacyo dushobora kwigezaho.
AMASOMO:
Isomo rya mbere: Ezk 17, 22-24; Zaburi ni iya 91; isomo rya kabiri: 1Kor 5,6-10; naho Ivanjili ni Mk 4, 26-34.
Mu isomo rya mbere mu mvugo ijimije ya gihanuzi, Nyagasani arahumuriza umuryango we akawubwira ko atazawurakarira ubuziraherezo ahubwo nyuma yo guhabwa igihano gihuje no guteshuka ku isezerano azawugarukira akawiyegereza.
Ibi Nyagasani avugisha umuhanuzi Ezekiyeri ni byo byagiye biranga amateka y’umuryango w’Imana mu bihe binyuranye. Ni ubuhemu bukurikirwa n’ibihano hakaza gutakamba cyangwa gutakambirwa biherezwa imbabazi z’Imana.
Amateka atwereka ko inshuro nyinshi umuryango w’Imana wagiye uhanishwa kugabizwa ihanga ry’abapagani rikawugirira nabi, cyane cyane tuwubona watwawe bunyago uri ishyanga.
Uru rugendo rw’umuryango w’Imana mu bihe bitandukanye nirwo rugendo umuryango w’abakristu ukora none mu nzira igana ijuru. Ngo nta mahoro y’umunyabyaha; igihe cyose duteye Imana umugongo tukiyobokera ibigirwamana byo muri iyi si bitugiraho ingaruka uko byagenda kose. Hari izishobora kuba iz’ako kanya hari n’izishobora kuza zitinze.
Nyamara ariko Nyagasani ntaduciraho iteka ngo tugendanire ko ahora adutegeye amaboko, adutegereje ari nako adutumaho abaduhanura. Iyo tumugarukiye aratwakira nk’umubyeyi w’Impuhwe akongera kuduhaza ineza, urukundo n’amahoro tuba twari twivukije.


text:
ISOMO RYA 2
Imana ni nde?
1. Kuki tugomba gusenga Imana?
Imana y’ukuri ni yo yaremye ibintu byose. Yahozeho kandi izahoraho iteka ryose (Zaburi 90:2). Ni yo yatanze ubutumwa bwiza tubona muri Bibiliya (1 Timoteyo 1:11). Kubera ko Imana ari yo yatumye tubaho, ni yo yonyine twagombye gusenga.—Soma mu Byahishuwe 4:11.
2. Imana iteye ite?
Nta muntu wigeze abona Imana, kuko Imana ari umwuka. Ibyo byumvikanisha ko iruta kure cyane ibiremwa byose byo ku isi (Yohana 1:18; 4:24). Icyakora, dushobora kumenya imico y’Imana twitegereje ibyo yaremye. Urugero, iyo twitegereje amoko atandukanye y’imbuto n’indabyo, duhita tubona urukundo rwayo n’ubwenge bwayo. Iyo twitegereje ukuntu isanzure ry’ikirere ari rinini, duhita tubona imbaraga zayo.—Soma mu Baroma 1:20.
Bibiliya ishobora kudufasha kumenya byinshi kurushaho ku birebana n’imico y’Imana. Urugero, itubwira ibyo Imana ikunda n’ibyo yanga, uko yita ku bantu n’uko yagiye yitwara mu mimerere itandukanye.—Soma muri Zaburi 103:7-10.
3. Ese Imana ifite izina?
Yesu yaravuze ati “Data uri mu ijuru, izina ryawe niryezwe” (Matayo 6:9). Nubwo Imana ifite amazina menshi y’icyubahiro, izina ryayo bwite ni rimwe gusa. Iryo zina rivugwa mu buryo butandukanye bitewe n’ururimi. Mu kinyarwanda ni “Yehova.”—Soma muri Zaburi 83:18.
Muri Bibiliya nyinshi, izina ry’Imana ryagiye rikurwamo rigasimbuzwa amazina y’icyubahiro, urugero nk’Umwami cyangwa Imana. Ariko igihe Bibiliya yandikwaga, izina ry’Imana ryagaragaragamo incuro zigera ku 7.000. Yesu yamenyekanishije izina ry’Imana igihe yigishaga abantu ibyerekeye Imana.—Soma muri Yohana 17:26.
Reba videwo ivuga ngo: “Ese Imana ifite izina?”
4. Ese Yehova atwitaho?
Ese kuba hariho imibabaro myinshi, byumvikanisha ko Imana itatwitaho? Hari abantu bavuga ko Imana iduteza imibabaro kugira ngo itugerageze, ariko ibyo si byo.—Soma muri Yakobo 1:13.
Imana yagaragaje ko dufite agaciro iduha uburenganzira bwo kwihitiramo ibitunogeye. Ese ntitwishimira kuba dufite umudendezo wo gukorera Imana, ari twe tubyihitiyemo (Yosuwa 24:15)? Impamvu hariho imibabaro myinshi, ni uko abantu benshi bahitamo kugirira nabi bagenzi babo. Yehova ababazwa no kubona akarengane nk’ako.—Soma mu Ntangiriro 6:5, 6.
Yehova ni Imana itwitaho. Yifuza ko tubaho twishimye. Vuba aha, azakuraho burundu imibabaro yose n’abayiteza. Hagati aho, Yehova afite impamvu zumvikana zo kureka imibabaro igakomeza kubaho igihe gito. Mu isomo rya 8, tuzamenya impamvu Imana ireka imibabaro ikabaho.—Soma muri 2 Petero 2:9; 3:7, 13.
5. Twakora iki ngo twegere Imana?
Yehova adusaba kumwegera, tukaganira na we binyuze mu isengesho. Yita kuri buri wese ku giti cye (Zaburi 65:2; 145:18). Aba yiteguye kubabarira. Nubwo rimwe na rimwe tumukosereza, azi ko dukora uko dushoboye ngo tumushimishe. Bityo rero, nubwo tudatunganye, dushobora kugirana imishyikirano myiza n’Imana.—Soma muri Zaburi 103:12-14; Yakobo 4:8.
Kubera ko Yehova ari we waduhaye ubuzima, twagombye kumukunda kurusha undi uwo ari we wese (Mariko 12:30). Nugaragaza ko ukunda Imana, ugakomeza kwiga ibiyerekeye kandi ugakora ibyo igusaba, uzarushaho kuyegera.—Soma muri 1 Timoteyo 2:4; 1 Yohana 5:3.


text:
Padiri Ignace Kabera, papa we, na bashiki be. Aba bashiki be bagira imico myiza bitangaje.Wagira ngo ntibava inda imwe !
Intangiriro
Ku cyumweru taliki ya 5 Kamena uyu mwaka, twagize dutya tubona uwahoze ari padiri mukuru wa paruwasi yacu (Mibirizi) asesekaye ku kibuga cya paruwasi aherekejwe n’abazungu batanu. Abenshi mu bari batangiye kugaruka muri Kiliziya Gatulika bahise bashya ubwoba, abakecuru barimyoza, naho abakoranye na we batangira gusakuza ngo “Padiri wacu aragarutse, Interahamwe Musenyeri azisubize iyo yazikuye !”. Ubwo yadusomeye Misa mu bwishongozi bwinshi, atwumvisha ko agarutse mu gihugu cye, ko atandukanye n’inyangarwanda zahisemo kuguma iyo mu mahanga. Yongeyeho ko amashuri ye ayarangije neza, kandi ko bizamufasha gukorera igihugu cye neza. Twategereje ko yavuga iby’Imana turaheba. Ubwo bamwe batashye bumiwe, abandi babyinira ku rukoma, mu gihe abatinyukaga kuvuga beruraga bati : “Twizere ko Musenyeri azamujyana kure ya paruwasi yacu”. Ariko se icyo gihangange gikangaranya bose ni muntu ki? Igitekerezo cyanjye ndakivuga mu ngingo eshatu :
1. Padiri Inyasi Kabera ni muntu ki ?
2. Imyitwarire ya Padiri Inyasi Kabera ;
3 Bimwe mu byerekana ko Padiri Inyasi Kabera yamunzwe n’irondakoko.
Umwanzuro.
1. Padiri Inyasi Kabera ni muntu ki ?
Padiri Inyasi Kabera ni Umututsi w’Umutebo. Yavukiye mu cyahoze ari serire Kibirezi, segiteri Kiranga, Komini Gishoma i Cyangugu. Ubu ni mu Murenge wa Nzahaha, Akarere ka Rusizi. Ise yitwaga Andereya Nyemazi. Uyu musaza utigeze yibagirwa inkomoko ye iciriritse, yaje mu Kinyaga (i Cyangugu) ari umudeyi (umupagasi mu mvugo y’abatari Abanyacyangugu) aturutse ku Gikongoro mu gace ka Gasarenda. Ni yo mpamvu navuze ko Inyasi ari Umutebo. Nyuma yaje gukora ubudeyi (ubupagasi) mu muryango w’umututsi witwaga Gashoma. Gashoma uwo akagira abakobwa bari barakecuriye iwe kubera ubwibone. Umwe muri abo bakobwa witwaga Yuriya (uwari muto mu bandi) yaje gushyingiranwa na Andereya Nyemazi w’umudeyi, asiga bakuru be mu nzu ya se. Abo nabo baje gutwarwa n’abagabo b’abapfakazi aribo : Gishungu ise wa Faustin Twagiramungu alias Rukokoma, na Karuga ise wa dogiteri Francois Nsengumuremyi wigeze kuba ministri w’ubuzima ku bwa perezida Yuvenali Habyarimana. Kumenya aya mateka bifite akamaro, kuko bisobanura impamvu z’imyitwarire ya Padiri Inyasi. Inyasi yari afite ba nyirarume babiri : Mwarimu Benedigito wari umwishongozi cyane, n’umusaza Alegisanderi wari umunyamico myiza. Aba bagabo bombi bari batandukanye cyane, ku buryo mu w’1963 ubwo impinduramatwara yageraga mu Kinyaga, Benedigito yarakubiswe azira kwishongora ku Bahutu. Nyamara Alegisanderi ntibagira icyo bamutwara.
Ababyeyi ba Inyasi rero (Nyemazi na Yuliya) bubakiwe n’umuryango wa Gashoma. Gashoma uwo yari warazanywe mu karere n’Abamisiyoneri, akaba umwarimu w’ikibeho. Iwabo wa Padiri Inyasi batujwe ahitwa ku Kibirezi. Ubwo uwari umudeyi arakeberwa, abona isambu, arubaka, ahinduka atyo umuturage wo mu Kinyaga. Mu by’ukuri bari abantu baciye bugufi cyane, barya bibagoye, ariko bakigirira imico myiza.
Inyasi Kabera yavutse yitwa Kayijuka mu mwaka utazwi, abatizwa irya Inyasi. Amashuri abanza yayize i Rwinzuki mu gihe cy’imyaka icumi (ubundi yari itandatu !), mu mwaka wa cumi ni bwo abarimu bamuhinduriye izina n’imyaka, bamwita Kabera Inyasi. Ubu handitswe ko yavutse mu mwaka w’i 1963 ! Nk’uko bisanzwe, urwitwazo rw’iryo dubura ni politiki mbi y’iringaniza. Wagira ngo Abahutu bose bajyaga mu mashuri yisumbuye. Aha sinifuza ko hagira utekereza ko nshyigikiye politiki y’iringaniza, kuko iringaniza iryo ari ryo ryose, ryaba rikozwe ku buryo bweruye (MRND), cyangwa se bufifitse (FPR), ribuza abantu uburenganzira bwabo. Ariko ndibutsa ko iwacu mu cyahoze ari Komini Cyimbogo hatsindaga abana batarenze cumi na batanu, mu gihe ku ishuri rimwe ry’i Rambura abana bose bajyaga mu mashuri yisumbuye. Ikibazo nticyari iringaniza ry’amoko nk’iry’akarere. Ikindi rero, muri iki gihe, hari “services”nyinshi zo mu Rwanda winjiramo (cyane cyane izihemba menshi !), ugasanga harimo abantu b’indobanure gusa kandi nyamara ngo amoko yaravuye mu ndangamuntu ! Ibyo kera ntibyabagaho. Iringaniza nyakuri riba mu bikorwa ntiriba mu magambo.
Ibi reka mbyihorere ngaruke kuri Padiri Igance Kabera. Yaje gutsinda yoherezwa mu ishuri rya “Tronc commun” i Nyarutovu mu Ruhengeri, mu b’ikubitiro batangije iryo shuri. Amashuri yisumbuye yayarangirije i Mibirizi mu ishuri nderabarezi ENI (école normale inférieure), nyuma aba umwarimu. Yaje kureka ubwarimu yinjira mu iseminari yitwaga iy’Imfura (séminaire des Aȋnés) i Kabgayi yari yarashinzwe na musenyeri André Perraudin, igamije gufasha abasore batari bafite dipolome ya humanité(D 6) kugira ngo baba bakwinjira mu seminari nkuru. Nyuma y’imyaka ibiri, Inyasi yinjiye i Rutongo mu mwaka wateguraga abinjira mu iseminari nkuru. Hari mu w’i 1986. Yahawe ubupadiri taliki le 1/8/1993, yoherezwa gutangirira ubutumwa muri paruwasi ya Mibirizi. Aho ni naho jenoside yamusanze. Iyo jenoside kandi yahitanye mukuru we Nyemazi Inosenti waguye i Kigali, hanyuma mushiki we umwe agwa mu nkambi y’i Nyangezi muri Congo, azize imibereho mibi yo mu buhunzi, kandi yari atwite inda nkuru. Abandi bose bararokotse. Ababyeyi be bapfuye nyuma. Abandi bavandimwe be, umwe ni umubikira, abandi barubatse, umuhererezi wabo, kera witwaga SUGABO, ubu ngo abarirwa mu Banyacyangugu bakize bari i Kigali. Kuba umuryango we wararokotse, kimwe n’indi myinshi yo mu cyahoze cyitwa Komini Gishoma, babikesha ubugwaneza bw’Abahutu baho, bafashe gahunda yo guhungisha no guhisha abaturanyi babo b’Abatutsi, igihe ibitero byaturukaga ahandi byabashakishaga.
Mu kwezi kwa Nzeri 1994, Padiri Inyasi yagiye i Mwezi yoherejwe na Myr Tadeyo Ntihinyurwa kunganira Padiri Apollinaire Ntamabyariro wari ugizwe Padiri mukuru w’iyo paruwasi. Bombi bavuka hamwe kandi baherewe ubupadiri umunsi umwe. Nyuma y’imyaka 2, Padiri Inyasi yagarutse i Mibirizi aje noneho kuba Padiri mukuru. Yahamaze imyaka cumi n’ibiri abana n’undi witwa Fabiyani Kabanda. Kuba bombi barahatinze si uko paruwasi ya Mibirizi yagendaga neza, dore ko icyari kibashishikaje cyari ubworozi bw’inka zabo. Buri wese yari afite ize ! Ahubwo byatewe n’impamvu ebyiri : Nta mupadiri wundi wemeraga kujya kubana na Igance, ariko na Fabiyani Kabanda abandi bose baramwishishaga kubera ubuhezanguni n’ububwa bwe.Ibyo ntawe utabimuziho. Musenyeri yirinze kugira icyo ahutaza, kugeza igihe bombi abakuriye muri iyo paruwasi. Inyasi yoherezwa kwiga i Roma, Fabiyani ajya i Mwezi.
Padiri Inyasi agarutse mu Rwanda amaze imyaka itatu gusa i Roma . Agenda avuga ko atahanye impamyabumenyi ihanitse (licence) mu by’iyobokamana rirebana n’imyitwarire ya kimuntu (théologie morale). Aragenda abwira incuti ze kandi ko icyo yumva yakora ari ukuba umuyobozi (recteur) wa seminari nto ya diyosezi ya Cyangugu iri ahitwa ku Ruganda. Umugambi we ngo ni ukuyishyira ku murongo ngo kuko kugeza ubu yangijwe n’abapadiri b’Interahamwe bayibayemo.Abo ashyira mu majwi ni Rwakabayiza Dieudonné, Murengerantwari Théophile,Fortunatus Rudakemwa, Thomas Nahimana, na Bandorayingwe Joseph. Ngo padiri Roger RUBAKISIBO uyiyobora ubu ntabyo ashoboye kuko ari “agatutsi k’amabwa kandi k’akanebwe » !
2. Imyitwarire ya Padiri Inyasi Kabera
Icya mbere kiranga Padiri Inyasi Kabera ni uko atigeze yemera inkomoko iciriritse ya se umubyara. Igihe cyose ahora ashaka kwiyegeka ku miryango ikomeye. Muri urwo rwego, avuga ko senateri Faustin Munyakabera ari mukuru we, kandi mu by’ukuri nta cyo bapfana na gito. Yiyegeka ku muryango wo kwa Karuga ise wa dogiteri Francois navuze mu kanya, nyamara uretse kuba nyina wabo yarashatseyo, nta kindi bapfana na dogiteri François. Nyina wabo wa Padiri Inyasi witwaga Melaniya si we ubyara dogiteri Francois. Francois yabyarwaga n’undi mugore ukomoka i Nyamasheke mu miryango y’abitwa ba Gasore. Abo nabo ngo ni bene wabo da kuko abarokotse babo ubu bakomeye cyane i Kigali. Ni muri uwo murongo avuga ko Gudura, umugore wa Kamoso Augustin uyu wabaye ministri wa mbere w’amaposita, ari mwene wabo. Gudura nyine akomoka mu miryango y’abo navuze haruguru b’i Nyamasheke. Na none ntiyiyomeka ku muryango wa Rukokoma, kuko Gishungu ise wa Rukokoma yari umuhutu. Muri byose murumva ikimukoresha. Ndi bubigarukeho.
Inyasi kandi yiyumva cyane mu miryango yo kwa ba nyirarume kurusha uko yibona aho ise akomoka (ku Gikongoro) kuko bari Abatutsi b’abatindi.
Icya kabiri kimuranga ni agasuzuguro . Padiri Inyasi Kabera azi gusuzugura pe ! Ibyo bigaragarira mu mvugo zuzuye ubwishongozi, ubwibone n’ivogonyo ; mu buryo yakira abantu cyane Abahutu, no mu minsi mikuru akora iwabo, aho atinyuka akabwira abaturage amagambo asesereza nko kubabwira ngo “Mujye muza murye kandi munywe, ntibizashira” ; “Mwaratwishe ariko ndabona mushonje kuturusha, ngaho nimurye” n’ibindi nk’ibyo. Ku munsi wo gusoza icyunamo cya se (Mutarama 2011), yaratinyutse abwira abantu ati : “Jye Ivanjili inyobora si iya Yezu uvuga ngo ‘Ugukubise urushyi mu musaya umwe ujye umutega n’undi’ nk’uko data yabigenzaga. Abanyakibirezi mubyumve neza ! Jye sinzihanganira ko munkora nk’ibyo mwakoze data. Nzifashisha izi mbaraga mubona aha (kandi koko zari zihari…) zibumvishe”. Twe abari baje kumufata mu kagongo twarumiwe ! Umuntu udashobora kwihumera no mu gihe cy’ibyago ngo ashimire abaje kumuba hafi ?!
Icya gatatu kiranga Padiri Inyasi Kabera ni uburyarya mu mikorere. Padiri Inyasi atandukanye cyane n’abandi, nka Fabiyani Kabanda, ba Aforodisi Kaberuka, kuko atagaragaza umutima we hanze, cyangwa ngo abwire umuntu ibigambo bimusesereza abivuganye uburakari. Nyamara bose abarusha ubugome n’ubutindi, kuko byose abikora yabitekerejeho cyane. Muri make, azi gutega nk’ingwe cyangwa impiri, ku buryo utapfa kurabukwa. Nanone amaherezo biramutamaza nk’uko tugiye kubireba mu ngingo ikurikira.
3. Padiri Inyasi Kabera yanga Abahutu
Hari ukwanga Abahutu ukamenya kujijisha. Padiri Inyasi we ntabishobora pe. Ni umwe muri bene ba bantu bagera ahari Abahutu benshi, bakabura icyo bavuga, ibi byo kubura ubwisanzure n’ubuhumekero. Wagira ngo amazuru y’Abahutu abacura umwuka ! Bahita bahindurirwa, bakabura ibyicaro. Akababaro k’Abahutu ntacyo kababwiye, kuko kuri bo ibikorerwa Abahutu ari ubusa ugereranije n’icyo bakwiye. Ni yo mpamvu Padiri Inyasi adashobora gutekereza cyangwa kurota gufasha cyangwa kugirira neza uwitwa Umuhutu. Kuri we ikiza mbere ni umuryango we, n’abo basangiye ubwoko.
Padiri Inyasi Kabera yagaragaje urwango agirira Abahutu ahantu henshi hanyuranye, ariko dore ah’ingenzi nzi neza :
(1).Padiri Inyasi yishe umusore witwa KABOKO Felix, wavutse 1971,mu cyahoze ari selire Rwinzuki, segiteri Kiranga, komini Gishoma. Uwo musore abyarwa na Bishembegeri Karori. Muti byagenze gute ? Muri 1994, Inyasi afatanije n’umupolisi witwa René mubyara we, bashatse kwica uriya musore ariko baramuhusha .Ubwo yahise yimuka ku Kimicanga ajya kwiturira Kicukiro ya Remera. Aho niho bamusanze mu 1995, maze padiri Inyasi na René bamusohora mu nzu baramujyana, n’ubu ntawe urongera kumuca iryera. Nta gushidikanya ko bamwihereranye bakamukubita agafuni. Umuryango wa nyakwigendera warategereje amaso yaheze mu kirere. Ubu nta munsi wira batavumiye padiri Ignace ku gahera. Nyamara kugeza ubu padiri Inyasi ntabarirwa mu bicanyi, kuko uwo yishe ari Umuhutu. Uko byamera kose padiri Inyasi yari akwiye gusobanura icyo yahoye uwo musore, dore ko benshi bemeza ko nta n’uruhare yigeze agira muri jenoside.
(2).Muri 94, umugi wa Kamembe warasahuwe, uranasenywa. Umwe mu bajandarume babaga kwa musenyeri asahura ipikipiki ya muramu wa Padiri Fabiyani Kabanda. Nibutse ko uwo mujandarume ari we wari wayikuye i Mibirizi, akayigeza mu rugo rwa musenyeri Tadeyo. Nta muntu n’umwe uyobewe ihururu ry’isahura ryakurikiye itsindwa ry’Inzirabwoba. Padiri Inyasi abonye ko musenyeri Tadeyo Ntihinyurwa atishwe hamwe n’abandi basenyeri b’Abahutu, yumvikana na Padiri Fabiyani ngo bazamushinje ko ari we wahaye uwo mujandarume iyo pikipiki kugira ngo bamufunge mu basahuzi nk’umuntu utitaye ku kababaro k’Abatutsi. Ibyo Padiri Inyasi yabyemeje mu rubanza ku mugaragaro n’ubwo bitababujije gutsindwa. Urwo rwango afitiye musenyeri Tadeyo, yongeye kurugaragaraza ubwo i Mibirizi bashyinguraga mu cyubahiro ibisigazwa by’inzirakarengane z’Abatutsi. Umutangabuhamya bahimba irya KANIBALI mwene MUZUKA yashinje musenyeri Tadeyo ibinyoma, avuga ko ngo yaje mu gitero cy’i Mibirizi, Padiri Inyasi na we arabyemeza. Ababyibuka, icyo gihe ubuhamya bwe bwanyujijwe kuri radiyo-Rwanda, ariko twe twari tuhibereye abivuga. Yari azi neza ko abeshya, ariko arabitsindagira, kugira ngo FPR ishyire musenyeri Tadeyo Ntihinyurwa aho yashyize bagenzi be aribo : Myr Visenti Nsengiyumva, Yozefu Ruzindana, Fokasi Nikwigize, Tadeyo Nsengiyumva, na bamwe bo muri Congo n’i Burundi. Imana yakinze ukuboko, Myr Tadeyo n’ubu aracyahumeka. Muri Cyangugu, kugeza ubu Padiri Inyasi ni we washinje ibinyoma musenyeri we ku mugaragaro. Sinjya kuvuga ibyo yakoreye Padiri Laurenti Ntimugura n’abandi.
(3). Padiri Inyasi Kabera yanze gushyingira mushiki we Olive ku muntu w’Umuhutu. Byabaye urubanza rukomeye, bigeza n’aho we ubwe atumiza inama y’umuryango (ba nyirarume, ba nyina wabo na babyara be), kugira ngo bige icyo kibazo. Umwana yaranangiye ahitamo kwishyingira. Padiri Inyasi amaze kubona ibibaye, atangaza ko uwo mushiki we aciwe mu muryango, kandi ko n’uzajya kumusura azacibwa. Si bwo murumuna wa Olive witwa Liberata ahisemo kwigira mu barokore, ndetse na we agashaka ku umusore w’umuhutu ? Nyuma y’imyaka ine, Inyasi yaje kwikura mu kimwaro ashyingira mushiki we. Ibiri amambu, ubwo twajyaga gushyingura se, nabonye uwo mukwe wabo ari we uri gukora byose, dore ko afite n’amafaranga atubutse.
(4). Ibyo yakoreye mushiki we yashatse kubyumvisha na musenyeri Diyedone Rwakabayiza igisonga cy’umwepiskopi wa Cyangugu. Mushiki wa Diyedone witwa Letitsiya yasabwe n’umuforomo w’umuhutu witwa Lewo, Inyasi abyitambikamo. Icyo Padiri Inyasi yitwaje ngo ni uko uwo musore yamubonanye n’interahamwe yitwa Bandetse. Diyedone yanze kwita kuri ibyo bigambo by’inzangano, yanga no kwivanga mu cyemezo cy’umutima cy’abo basore, ashyingira mushiki we. Inyasi abonye bidashobotse, afungisha uwo muramu wa Diyedone, nyuma aza gufungurwa, basanze ari umwere. Diyedone na Inyasi bari barabipfuye, ariko ubu bariyunze, kuko Diyedone ari we ngo wakoze ibishoboka byose kugira ngo Inyasi ajye kwiga i Roma.
(5). Padiri Inyasi Kabera yakubitishije kandi afungisha umugabo witwa Eduwaridi Ndungutse ALIAS Rukeriperu wayoboraga ishuri rya APEMI i Mibirizi. Ibyo yabikoze kugira ngo ashyireho umututsi witwa Jean Pierre kandi utamurushaga amashuri. APEMI ni ishuri ryatangiye mu mahane menshi, igihe cy’umwaduko w’amashyaka mu w’i 1991. Ryatangijwe na Padiri Visenti Nsengumuremyi, afatanije n’ababyeyi bo mu karere, abanyapolitiki babyivangamo. Abari bari muri MRND bashinjaga Padiri Visenti gukorera Inkotanyi. Nyamara Eduwaridi Rukeriperu n’abandi bari muri MDR-Rukokoma, bakamurwanira ishyaka. Ibyo Inyasi yari abizi neza. Nyuma ya jenoside, Eduwaridi Rukeriperu wari muri MDR-Rukokoma, yakoze ibishoboka byose kugira ngo iryo shuri ryongere ritangire, dore ko ryari ryaranasahuwe. Yarishakiye imfashanyo, ararisanisha, abana batangira kwiga. Nyuma yaje gutorerwa kuriyobora kandi koko yari abifitiye ubushobozi. Ibyo ntibyashimishije Padiri Inyasi. Akigera i Mibirizi, icya mbere yakoze ni ukujya i Kigali gushakisha Jean Pierre wari umukada wa FPR. Mbere ya jenoside Jean Pierre uwo yari animateri muri APEMI. Ubwo yamukuye i Kigali ari “humaniste” gusa, amugira dirigiteri wa APEMI. Ubundi ashinja Rukeriperu jenoside ngo no gutoteza abana b’abatutsi biga muri APEMI. Uwo mugabo yarakubiswe, arafungwa, aho afunguriwe yarabaye ikimuga, ajya mu Bapentikoti ngo kuko yumvaga atakwihanganira kongera gusengera muri Kiliziya iyoborwa n’uwamuteje ibyago bingana bityo. Nyuma yaje kwitaba Imana byendeye kuri ubwo bugome bwa Inyasi. Nyamara Inyasi we ntabarwa mu bicanyi kuko ari Umututsi !
(6).Padiri Inyasi Kabera yagiye akoresha irondakoko mu kuyobora paruwasi ya Mibirizi. Ibyo byagaragariye ku buryo bw’umwihariko mu rubyiruko, igihe yashyiraga ku buyobozi uwitwa Karuga (umwuzukuru wa Karuga navuze haruguru). Uwo musore yazaga mu Misa biruhanije. Nyamara ntawasobanukiwe n’uburyo yamurobye, akamugira perezida w’urubyiruko rwa paruwasi ya Mibirizi, akamushyirisha no muri komite ya diyosezi y’urubyiruko. Ubwo Inyasi yarebaga kure, kuko nka omoniye w’urubyiruko mu rwego rwa diyosezi, yumvaga uwo “mwene wabo” ashobora kuzajya hanze mu biterane by’urubyiruko. Icyakora kubera ko yakoraga ibyo atemera, Karuga yaje kubivamo, ashinga irye dini, ubu sinzi iyo yarengeye.
(7). Padiri Inyasi KABERA ni wa muntu wabonaga abana bari gukina akavuga ngo “dore abana b’abacikacumu bari gukina n’ibindi bintu ntazi ibyo ari byo”. Inyasi ni wa wundi uhura n’umupadiri cyangwa undi muntu wihaye Imana, agasesemwa, akareba hirya cg. agahindura iyo yajyaga kugirango bataramukanya.
(8).Nk’uko nabivuze haruguru, Padiri Inyasi biramugora gukorana cyangwa se gukoresha Abahutu. Muri urwo rwego, aho ageze hose akahasanga umukozi w’umuhutu, ahita amwirukana. Ariko si nawe wenyine, Mibirizi yaragowe : Nyuma ya jenoside ntiwashoboraga kubona umukozi n’umwe wakoraga mu gipadiri, mu kibikira, mu ivuriro (dispensaire) no mu kigo mbonezamirire (centre nutritionnel). Abayoboraga izo “services” – kandi bari Abihayimana – bari barashyizemo bene wabo gusa….. Bitera kwibaza : Kuki Ivanjili bigisha y’urukundo, itabigisha gukunda bose ? Kereka niba baragiye gushakayo amaronko no gukiza bene wabo.
Ubu bwo Padiri Inyasi aje avuga ko yize, ejo mu gitondo azaba ayobora diyosezi, ubundi yirundeho bene wabo, abapadiri b’Abahutu abohereze ngo kwigisha bene wabo iyo mu giturage. Kiliziya wagorwa!
Umwanzuro
Kiliziya gatolika yo mu Rwanda yahuye n’ibibazo byinshi, ariko kandi akataraza kari inyuma. Iyo witegereje uburyo bamwe mu barwanira gufata imyanya yo hejuru ari abantu b’abahezanguni, mu gihe bagenzi babo bamwe baborera mu buroko, akagerageje kuvuga kagacecekeshwa, abafite uburyo bagasimbukira mu mahanga, bitera kwibaza. Muri abo bahezanguni hagiye kwiyongeraho Padiri Inyasi Kabera, umwe mu basinze insinzi, kandi rwose ufite amaraso ku biganza bye. Jye nk’umukristu w’i Mibirizi, icyo nisabira Musenyeri ni uko uriya mupadiri yamugira inama yo guhinduka, byakwanga akamushinga imirimo itamuhuza n’abakirisitu. Ariko mbere y’uko agirwa inama, Inyasi nawe nagiririre Imana yamutoye, arekere aho gutoteza abandi, kuko niba yumva ubutorwe bwe, akwiye kwiyibutsa ko atahamagariwe irondakoko, kandi ko amaherezo azabibazwa imbere y’Imana. Ikiruta byose ariko , mbere y’uko agira ubutumwa atangira , Padiri Ignace niyegere uriya muryango yiciye umwana w’umusore, w’umuturanyi, bigorore! Twizere ko imyaka amaze hafi ya Papa hari icyo yamuhinduyeho.
Tugire amahoro.
Umukrisu wo muri paruwasi ya Mibirizi


text:
Natasha, burya mu buzima bwacu dukenera inshuti nziza. Ni cyo gituma biba ngombwa guhitamo ya nshuti nziza koko. Burya imico iratandukana, kandi irahinduka uko umuntu akura. Rero nk’umuntu ukiri muto, ni byiza guhitamo inshuti iguha amahoro kandi ikwifuriza ibyiza.
Aho wibazaga rero uko wabona inshuti nziza, burya nta “forumire” (formule) bigira. “Forumire” ni uburyo ndakuka ibintu bikorwamo; ni nka kwa kundi mu mibare bavuga ngo 1 guteranya 1 ni 2. Guhitamo rero bigusaba gushishoza, ukagira ibyo ugenzura, kandi witonze. Dore ibyo wakwitondera mu gihe uhitamo inshuti nziza:
- Niba ushaka inshuti nziza mugendana nawe ugomba kuba inshuti nziza. Mu mutima wawe gambirira ko icyo wakwifuza ko inshuti yawe igukorera na we ari cyo wamukorera
- Ntuzamuhatire kukwakira mu buzima bwe. Banza ufate umwanya wo kumenya uko agufata. Ese na we uba ubona ubucuti bwanyu bumushishikaje?
- Mu guhitamo inshuti nziza, reba wa muntu uvugisha ukuri. Uyu muntu uvugisha ukuri ni wa wundi ushobora kudatinya kugucyaha, ariko na none wakora neza, akabyishimira ukabibona, akanabikubwira.
- Iga kuba umwizerwa, kubika ibanga, gufasha no kubaha imbibi z’ubucuti bwanyu. Inshuti ntizikwiriye kujya mu bikorwa bigayitse. Iteka iyo weretse inshuti zawe ko hari ibyo utemera gukora, ntabwo bihagarika ubucuti bwanyu ahubwo bituma bakongerera ikizere. Iga gutega amatwi, ntugateshe abandi agaciro, uge wakira abakugana, bityo uzagira inshuti hafi yawe.
- Amarangamutima yawe ntazakuganze mu bitari byo, kuko byica ubucuti. Urugero: Hari nk’abantu barakara byihuse, wenda ukaba ushaka ko inshuti yawe iguherekeza ahantu runaka, ariko ugasanga na we yafashe indi gahunda, wenda yateguye gusura abantu, maze yaguhakanira, ukarakara. Icyo gihe uba uganjwe n’amarangamutima yawe kandi uba wibagiwe ko uwo muntu afite n’uburenganzira bwo kugira izindi gahunda. Uzirinde uburakari. Wemere ko n’abandi bantu bashobora kugira umwanya mu buzima bw’inshuti yawe, ntiwikubire. Kwereka inshuti yawe ko utishimiye ubucuti afitanye n’abandi bishobora kubangamira ubucuti bwanyu.
Natasha nshuti yange rero, ibi mbikubwiye nka bimwe mu byo wakwitondera ushaka guhitamo inshuti nziza. Gusa nemera ko nawe ufite ubushobozi bwo gutekereza no guhitamo uko ubana n’inshuti zawe, zaba iz’abahungu cyangwa abakobwa. Kurikiza umutimanama wawe, gusa nakubwira ngo niba uyu munsi ufite inshuti nke, humura rwose. Igihe kizagera ubone inshuti, kandi zizaba inshuti nziza wishimiye.


text:
Intego z’ibiro bya gasutamo
Inshingano ya mbere y’ibiro bya gasutamo ni ugusuzuma, gukusanya no kwita ku misoro ikomoka ku bicuruzwa biva mu mahanga.
Uretse kandi iyi nshingano yerekeye imisoro, ibiro bya gasutamo bishinzwe ibi bikurikira:
Gushyira mu bikorwa amategeko yerekeye Gasutamo;
Korohereza abakora ubucuruzi bwemewe;
kubuza abaturage kwinjiza mu gihugu no kohereza mu mahanga ibicuruzwa ku buryo butemewe n’amategeko;
Kwegeranya imibare y’ibyerekeye ubucuruzi hagamijwe gukora igenamigambi;
Gufata ibyemezo bituma abantu batanyereza imisoro n’ibigamije kurwanya uburiganya mu buryo bwinshi bwigaragarizamo;
Kunoza imikorere no kugera ku musaruro w’ibiro bishinzwe gasutamo hongerwa ingufu mu kugenzura imicungire ya serivisi za gasutamo, amahugurwa, kurushaho kwita ku nshingano no kwagura imikorere yifashisha ikoranabuhanga rya mudasobwa.


text:
Mu rwego rwo kongera kwiyibutsa ubutumwa bwa Caritas, kugira imyumvire imwe ndetse no kongera gushimangira imikoranire myiza hagati ya Caritas Rwanda na Caritas za Diyoseze, ishami rishinzwe imibereho myiza muri Caritas Rwanda ryasuye Caritas za diyoseze zose habaho kuganira no kungurana ibitekerezo.
Umunyamabanga mukuru wungirije wa Caritas Rwanda Padiri Yves Sewadata n’ushinzwe ibikorwa by’ubukangurambaga Sœur Gaudiose Nyiraneza, baganirije abakozi ba Caritas za diyoseze amateka ya Caritas, amavuka ya Caritas Nyarwanda ndetse n’ubutumwa bwayo muri rusange.
Abagiye bitabira ibi biganiro baturutse mu mashami ane ya Caritas ( ishami ry’Ubuyobozi n’icungamutungo, iry’Imibereho myiza, iry’Ubuzima n’iry’Iterambere) bishimiye kongera kwiyibutsa aya mateka ndetse n’intego nyazo za Caritas aho bahamya ko byabaye nko kubasubizamo imbaraga zo gukora umurimo wabo neza.
Padiri Ngoboka Theogene uyobora Caritas ya Diyoseze ya Cyangugu yavuze ko hari ubwo abantu bakora muri Caritas ariko batazi koko amateka yayo kandi ari ishingiro ry’ubutumwa bwayo ndetse rimwe na rimwe bakabikora batabisobanukiwe neza, ariko iyo habayeho kwibukiranya bituma bunguka ubumenyi n’imyumvire igahinduka.
Yagize ati « Ibi biganiro biradukanguye, si uko twibagiwe ko umukene ariwe dushinzwe ariko ni byiza kwibutswa ko umukene ari uwacu kandi ari uburenganzira bwe kugira ubuzima bwiza nk’abandi, aho tukaba ariho tugomba kugaragara cyane duharanira kumusubiza agaciro ke yamburwa na byinshi »
Padiri Jean Marie Vianney DUSHIMIYIMANA umuyobozi wa Caritas ya diyoseze ya Byumba avuga ko umuntu adashobora gukora ubutuwa bwa Caritas neza igihe atabusobanukiwe, ariyo mpamvu uku kwibukiranya ari ngombwa kuko bifasha, haba mu kazi buri wese ashinzwe ndetse no mu bikorwa byo gushishikariza abandi kuba abakorerabushake.
Nk’uko muri ibi bikorwa byo kwita ku bakene Caritas ibinyujije muri Kiriziya ikenera abakorerabushake bafasha mu bikorwa bitandukanye, ikibazo Caritas za diyoseze zose zihurizaho ni uko abakorerabushake bagenda bagabanuka, kuko ahanini ari abantu bafite imyaka iri hejuru bagenda bananirwa,
Abakozi ba Caritas Gikongoro bagaragaje uburyo iki kibazo cy’abakorerabushake bake kandi bashaje kibagiraho ingaruka cyane mu murimo wabo cyane cyane mu bikorwa by’ubukangurambaga.
Bavuga ko akenshi usanga abo bagerageza gushishikariza kwifatanya nabo mu butumwa bwa Caritas batitabira kwitangira umurimo udahemba. Kimwe mu bisubizo byagiye byunguranwaho ibitekerezo kuri iki kibazo, ni ugukora ubukangurambaga bwimbitse kandi buhoraho, ariko hanatangwa igitekerezo ko habaye hari ubundi bushobozi bw’amafaranga uko bungana kose bwajya bukoreshwa.
Ikindi cyagarutsweho ni uko imikoranire ya hafi hagati ya Caritas Rwanda na Caritas za Diyoseze ari kimwe mu byongera imbaraga mu bikorwa by’ubukangurambaga.
Padiri Safari Laurent umuyobozi wa Caritas Nyundo/Kibuye yagize ati « Burya iyo dusuye abafatanyabikorwa bacu bakabona ntituje twenyine bakamenya ko na Caritas idukuriye ibatekereza, bibaha imbaraga. Ubu bufatanye bushyizwemo imbaraga nyinshi tugafatanya byihariye mu bikorwa by’ubukangurambaga byagira icyo bihindura »
Kubijyanye no kumenyekanisha ibikorwa bya Caritas, haganiriwe uburyo butandukanye bwo kumenyekanisha ibikorwa binyuze mu bitangazamakuru bya Kiliziya, ndetse n’ikoreshwa ry’imbuga nkoranyambaga nk’imwe mu nzira zikoreshwa na benshi muri iki gihe.
Abayobozi n’abakozi ba Caritas za Diyoseze bose bishimiye ibi biganiro bahamya ko hari ibyo bizabafasha kurushaho gukora neza mu kazi kabo, ariko kandi ko imikoranire myiza ihoraho hagati ya Caritas Rwanda na Caritas za Diyoseze nayo izazamura ireme ry’imikorere bivuye mu gusangira amakuru no kungurana ibitekerezo ku buryo buhoraho.
- 23 views


text:
Umurage wa Musenyeri Bigirumwami, imfura mu basenyeri mu karere
*Unugabo watekereje kare ku mukobwa, bityo akaba isonga mu gushinga amashuri ya mbere y’abakobwa.
* Yashinze akanyamakuru k’abana kitwa HOBE kugira ngo bamenyere gusoma, babone n’inkuru basoma mu Kinyarwanda.
*Umwanditsi ukomeye w’ inyandiko nyinshi zibandaga ku muco n’imyemerere ya Kinyarwanda
*Umwepiskopi wa mbere w’Umwirabura mu bihugu bya Afurika byategekwaga n’Ababiligi.
*Uwashinze ibigo by’abihayimana, umwubatsi w’amashuri
Uyu ni umugabo w’ibigwi byivugira ufite amateka menshi i Kabgayi, aho yatangiriye amashuri yisumbuye mu Iseminari nto ya Mutagatifu Leon i Kabgayi. Yaje kuba umusenyeri wa mbere wimitswe mu bihugu byakolonizwaga n’Ababiligi, aba na musenyeri wa 6 wahawe izi nshingano muri Afurika.
Uwo ni Musenyeri Aloys Bigirumwami, watabarutse ku itariki nk’iyi ya 3 Kamena 1986. Uwo munsi ahagana saa tanu za mu gitondo (11h00), nibwo inkuru y’inshamugongo yumvikanye i Rwanda ko, Umwepisikopi wa mbere wa Diyoseze ya Nyundo, Musenyeri Bigirumwami w’imyaka 81 yatabarutse, aho yari arwariye mu bitaro bya Ruhengeri.
Padiri Léonidas Ngarukiyintwari, wo muri Diyoseze Nyundo yanditse ko Bigirumwami yabonye izuba kuwa 22 Ukuboza 1904 i Zaza (ubu ni mu Karere ka Ngoma), akabatizwa ku munsi mukuru wa Noheli 1904, ari umuhungu wa Yozefu Rukamba, umwe mu bakiristu ba mbere ba Misiyoni ya Zaza.
Afite imyaka icumi, mu mwaka w’1914,
yagiye kwiga mu Iseminari ntoya ya Mutagatifu Leon i Kabgayi. Nyuma yo kurangiza Iseminari nkuru yari yaratangiye mu w’1921, yahawe isakaramentu ry’ubusaserdoti na
Musenyeri Léon Paul Classe ku itariki ya 26 Gicurasi 1929.
Nyuma yo guhabwa ubusaserdoti yatangiriye ubutumwa bwe yigisha mu
iseminari nto ya Kabgayi mu w’1929. Mu mwaka w’1930, yakoreye ubutumwa i Kabgayi n’i Murunda, muri 1931 yari muri Paruwasi y’Umuryango mutagatifu (Sainte Famille) mbere y’uko mu w’1932 ajya i Rulindo.
Bigirumwami yabaye Padiri Mukuru wa Paruwasi ya Muramba imyaka 18. Ni ukuvuga kuva ku itariki ya 30 Mutarama 1933 kugeza ku ya 17 Mutarama 1951 agirwa Padiri Mukuru wa Paruwasi ya Nyundo.
Ku itariki ya 14 Gashyantare 1952 yatorewe kuyobora Vikariyati nshya ya
Nyundo yari imaze gushyirwaho na Papa Piyo wa XII. Yahawe ubwepiskopi ku itariki ya 1 Kamena 1952 i Kabgayi na Musenyeri Laurent Deprinoz wayoboraga Vikariyati ya Kabgayi bityo aba Umwepiskopi wa mbere w’umwirabura mu bihugu by’Afurika byategekwaga n’ababiligi; ni ukuvuga Congo (Zaire), u Burundi n’u Rwanda.
Nyuma yo kuba umushumba wa Vikariyati ya Nyundo, kuya 21 Ugushyingo 1952, Myr Bigirumwami yagiye i Banneux mu Bubiligi maze ahavugira isengesho ryo gutura Vikariyati nshya ya Nyundo Bikira Mariya Umubyeyi w’abakene.
Igihe Kiliziya gatolika yo mu Rwanda ihawe inzego bwite z’ubuyobozi na Papa
Yohani wa XXIII mu Rwandiko “Cum parvulum sinapis granum” rwo kuwa 10
Ugushyingo 1959 Musenyeri Aloys Bigirumwami yabaye Umwepiskopi wa Nyundo. Musenyeri Bigirumwami yarwanyaga icyabuza umunyarwanda kwishimira uwo ari we kandi arwanira kumwereka ko ntacyo atashobora, atanaretse amatwara ye ya Kinyarwanda.
Padiri Ngarukiyintwari avuga ko Bigirumwami yari umunyarwanda w’umukristu wavukiye mu muryango w’abakristu. Ni umunyarwanda waharaniye guhesha igihugu cy’u Rwanda n’umuco wacyo ishema.
Ni umukristu uha agaciro umuco karande w’abakurambere kandi ibyo ntibimubuze kuba umukristu nyawe, umuntu uhamye mu bukristu.
Yakoze ubushakashatsi ku muco w’abakurambere guhera mu mwaka w’1931. Yanditse cyane ku muco nyarwanda. Nyuma y’umurimo utoroshye wo gushinga no guha Diyosezi ya Nyundo umurongo, Musenyeri Bigirumwami yaje kwegura ku buyobozi bwa Diyosezi ku itariki ya
17 Ukuboza 1973.
Amaze kwegura yabaye muri Paruwasi ya Kivumu ndetse n’i Kigufi bityo akomeza gukora ubushakashatsi ku muco nyarwanda kugeza yitabye Imana ku itariki ya 3 Kamena 1986. Intego ye ni: “Induamur arma lucis”, -Twambare intwaro z’urumuri- (Rom 13,12).
Bigirumwami ni umwe mu ntwari za Kiliziya gatolika mu Rwanda.
Usibye kubaka ibigo by’abihayimana n’amavuriro, Mgr Bigirumwami yaranzwe cyane no kubaka amashuri, kuko yumvaga icya mbere gikomeye kugira ngo abaturage batere imbere ari ukwiga. Yakwije amashuri henshi mu gihugu, kuva ku Nyundo ku kicaro cya diyosezi kugera mu maparuwasi yari ayoboye.
Yitangiye abakobwa
Bigirumwami ni we washinze bwa mbere amashuri y’abakobwa, kugira ngo nabo bazatere imbere mu buhanga, aho guhera mu mirimo yo mu rugo. Yatangiriye ku ishuri ry’i Muramba, n’ayandi agenda yubakwa.
Musenyeri Bigirumwami kandi ni we wimitse Musenyeri Andre Perraudin tariki 19 Ukuboza 1955.
Mu Kuboza 1954, Bigirumwami yashinze akanyamakuru k’abana kitwa HOBE kugira ngo bamenyere gusoma, babone n’inkuru basoma mu Kinyarwanda.
Ni umwanditsi w’ inyandiko nyinshi zibandaga ku muco n’imyemerere ya Kinyarwanda zirimo imigani miremire yanditse mu 1972. Hari inyandiko z’ubuhanga (philosophie) zirimo Imana y’abantu, Abantu b’Imana, Imana mu bantu ; Abantu mu Mana yo 1979 n’Imihango, imiziro n’imiziririzo mu Rwanda yo mu 1984.
Mu muhango wo kwibuka imyaka 26 yari ishize atabarutse, Senateri Crysologue Karangwa yavuze uko yari amuzi.
Ati ” Ubwo yahabwaga ubusenyeri naei akana gato, ariko yavugwagaho ibintu byiza mu gihugu hose. Icyo gihe hari mu gihe cy’amateka mabi mu Rwanda.”
Akomeza avuga ko we yarangwaga no kwigisha ubutumwa bwiza, bwamurangaga nk’uwihayimana koko.
Mubyara we Immaculate Rukamba avuga ko Bigirumwami yari umuntu witaye ku gaciro k’umuco nyarwanda, aho yaneguraga ibitabo byanditswe n’abanyamahanga ku Rwanda, bigakabya ku bijyanye n’igihugu, bityo agatoza abo yigishaga umuco wo gukunda igihugu no kukivuga. Abo banditsi ngo amateka babaga bagoretse ku Rwanda yayagororeraga mu nyandiko ze.
Musenyeri Bigirumwami yashyinguwe mu cyubahiro gihabwa abashumba ba Kiliziya Gatolika muri Katederale ya Nyundo.
Iyo Bigirumwami aba akiriho yari kuba afite imyaka 116.
Ntakirutimana Deus
15,456 total views, 2 views today


text:
N’ibimera biba bikwereka ko uri I Nyamirambo! Abantu batembere Kigali ndetse n’abayituye bumva Nyamirambo nk’ahantu hakurura abantu amasaha yose muri Kigali.
Ijoro ry’I Nyamirambo ni bimwe mu bintu bishobora kugushimisha, uvuye ku kazi, ushaka kuhatemberera muri Weekend, kuhahurira n’abantu no guhaha.
Nyamirambo ni agace gashyuha kabonekamo ibintu byinshi kandi byiza bikurura abahagenda, ku buryo bifuza kuhagenda nijoro
Dore ibintu ushobora gukora nijoro I Nyamirambo:
1. Kugenda n’Amaguru
Nimba ushaka gutembera neza I Nyamirambo, uzagende n’amaguru, nibwo uzabasha kubona ibintu byinshi, kumenya ahantu hatadukanye, guhura n’abantu. Kumenya uko ako gace k’umujyi wa Kigal gakurura abantu binger zose. Kandi uzaba uri no gukora siporo.
2. Kunywa Tea Vert mu Biryogo
Mu bantu bakunda gutembera I Nyamirambo ntabwo bakwibagirwa kunywa icyayi cyizwi nka Tea Vert, Capati zaho ndetse n’inyama zigura 200!
Biryogo hazwi nk’ahantu abantu bashaka kurimba, kwambara neza, bajya guharira imyenda n’inkweto. Ni ahantu hari amaduka n’inzu zidoda imyenda nziza.
3. Kujya muri Restaurant
I Nyamirambo haba Restaurant zizi guteka amafunguro atandukanye yaba ayo mu Rwanda aya kinyafurika ndetse na mpuzamahanga. Ushaka Restaurant wafatiramo ibyo kurya wagana; Tamu Tamu Restaurant, Al Man Ran, Citizen Corner, Bamako Restaurant, Bom Dia Café & Resto, Chicken 2 Nite, Bambou Restaurant, Africana, Hello World.
4. Gukora Siporo kuri Sitade ya Kigali
I Nyamirambo nk’ahantu bakora nijoro, siporo iri mu bintu bakunda gukora ari abana, urubyiruko ndetse n’abakuze usanga bose bahurira inyuma ya sitade barimo gukora imyitozo itandukanye. Siporo ikorwa n’ umuntu ku giti cye cyangwa ari itsinda ry’abantu bari kumwe. Kuwa Gatanu nibwo haba hari abantu benshi. Kuri Sitade kandi wahasanga n’abandi baje kubyina imbyino za kizungu (dance modern). Uzasanga n’abandi bantu benshi bajya mu nzu za siporo (Gym).Iyo uri ku muryango numero 5 uba witegeye umujyi wose ureba Convention Center,Aeroport,Imisozi ya Bumbogo,Jali na Rebero.
5. Gusohoka
Nimba ushaka kuryoshya uzasohokera I Nyamirambo! Ni ahantu haba abantu bafungutse mu bitekerezo (open minded).Bar nziza zirimo imiziki itandukanye harimo ibisope (Live Music) ,Ibimansuro (Live Dance).Wasohokera muri Plan B, Mexico Bar, Kwa Muteteli, Guiness, Barcode,
6. Kurya Umusokoro muri Bar Plan B
Ikintu ukwiriye kuza kurya I Nyamirambo ni Musokoro ibiryo bikunzwe cyane n’abatuye kandi bagenda Nyamirambo. Ni inyama zitetse neza kandi ziryoshye urisha ifiriti cyangwa Kawunga. Ushobora kugura ikiro cyangwa intusu!
7. Imikino y’imashini
I Nyamirambo abantu bose barishima, mu nzego zose, ushaka gukina imikino(jeux) gutwara imodoka, kurasa, gukina mupira n’iyindi wabona ahantu henshi wajya gukinira, ugahura n’abandi bantu bakunda iyo mikino. Ushaka no ku betting uzahasanga ibigo byinshi ku buryo wajya kwigeragereza amahirwe!
8. Gusoma muri Club Rafiki
Uri umuntu ukunda gusoma, ukunda ahantu hari ibitabo, amasaha ya nijoro wabasha kujya kwisomera ibitabo mu isomero rya Rafiki, ugasangamo ibitabo bitandukanye harimo iby’amateka, umuco, iby’amasomo, Ibinyamakuru (urugero:Journal Rafiki). Ni isomero riri mu masomero amaze imyaka myinshi mu Rwanda. Kuri Rafiki kandi wabasha no gukina Basket ball, Vallball, dame,…
9. Kubyina Kinyarwanda
Waruziko I Nyamirambo ariho hari igicumbi cy’amatorero akomeye mu Rwanda? Abenshi mu babyinnyi bayo batuye I Nyamirambo. Abenshi mu babyinnyi b’itorero ry’Igihugu Urukerereza batuye I Nyamirambo! Mu masaha ya nijoro niho ayo matorero akora imyitozo, ushaka kujya kureba, kwiga kubyina wabasanga. Amwe mu matorero akorera I Nyamirambo harimo Inganzo ngari, Intayoberana, Inkindi itatse, Imena ndetse n’Itorero ry’umujyi wa Kigali .
10. Gusenga
Mu ijoro ry’I Nyamirambo ni umwanya mwiza wo kujya kwegera imana. Nyamirambo ni ahantu hari amadini atandukanye harimo abakatolika, abasilamu, abadivantiste, Assemble de Dieu n’abandi. Ku muntu ushaka gusenga wahatembereye nijoro ugomba kumenya gahunda y’urusengero cyangwa y’umusigiti.


text:
Iyi gahunda igamije gufasha abanyeshuri bazatangira ku wa 11 Ukwakira 2021, gusubira ku mashuri yabo batagize ikibazo cyo kubura imodoka no kubarinda izindi ngorane bashobora guhurira nazo mu nzira.
Ku ikubitiro ku wa 7 Ukwakira 2021, hazagenda abanyeshuri biga mu bigo byo mu Turere twa Nyarugenge, Gasabo, Kicukiro, Muhanga, Nyanza, Musanze, Rusizi, Gatsibo na Nyagatare.
Ku munsi uzakurikira tariki ya 8 Ukwakira 2021 hazagenda abanyeshuri biga mu bigo biherereye mu Turere twa Huye, Gisagara, Gakenke, Ngororero, Nyabihu na Bugesera.
Ku wa Gatandatu tariki ya 9 Ukwakira hazagenda abanyeshuri biga mu bigo byo muri Ruhango, Nyamagabe, Nyaruguru, Gicumbi, Rulindo, Karongi, Rutsiro, Ngoma na Kirehe.
Biteganyijwe ko abanyeshuri bazagenda nyuma ari abazahaguruka ku Cyumweru tariki 10 Ukwakira 2021. Aba ni abiga mu bigo biherereye mu Turere twa Kamonyi, Burera, Rubavu, Nyamasheke, Rwamagana na Kayonza.
Biteganyijwe ko nta munyeshuri uzategera imodoka ahasanzwe hategera abagenzi mu buryo rusange hazwi nka ‘gare’ ahubwo hazashyirwaho ahantu runaka bazajya bahagurukira. Abo mu Mujyi wa Kigali bo bazahagurukira kuri stade i Nyamirambo.
Nesa yibukije ababyeyi bose ko bagomba kubahiriza ingengabihe y’ingendo uko iteganyijwe, bohereza abana hakiri kare kugira ngo bagere ku ishuri butarira.
Abanyeshuri kandi basabwe gukomeza kubahiriza amabwiriza ajyanye no kwirinda icyorezo cya COVID-19 mu gihe cy’ingendo ndetse banageze ku ishuri.


text:
Umuhanzikazi Mbabazi Gift utuye muri Leta Zunze Ubumwe za Amerika muri Leta ya Michigan mu mujyi wa Grand Rapid yamaze gushyira hanze indirimbo nshya yise 'Dore ihumure' irimo ubutumwa buhumuriza abantu bugarijwe n'ibibazo bitandukanye.
Mbabazi Gift umaze amezi macye mu muziki wo kuramya no guhimbaza Imana dore ko yawinjiyemo mu Ugushyingo uyu mwaka wa 2021, muri iyi ndirimbo ye nshya yise 'Dore ihumure' aterura agira ati "Dore ihumure ry'agakiza riraje, riziye mwese ntirirobanura, abarira n'abababaye muhumure Yesu araje aje kubahoza. Ubura amaso urebe mu miryango, urebe hirya no hino mu nshuti ufite zose, ni nde wagereranywa na Yesu, ntawe, Yesu ni inshuti idahemuka".
Mbabazi Gift yabwiye InyaRwanda.com ko atuye muri Amerika akaba asengera mu rusengero rwitwa Victory CRC Church. Yavuze ko iyi ndirimbo yashyize hanze ari yo ya mbere igaragaza amashusho abashije kugeza ku bakunzi b'umuziki, gusa akaba afite indirimbo nyinshi z'amajwi. Ati "Nkoze video imwe gusa, ariko mfite n'izindi zitari video". Yavuze ko muri iyi ndirimbo ye nshya "harimo ubutumwa bw'Imana". Uyu mukobwa yadutangarije ko "ateganya gukora n'izindi ndirimbo nyinshi.
Mbabazi Gify avuga ko afite indirimbo nshya yiteguye gushyira hanze
REBA HANO 'DORE IHUMURE' INDIRIMBO NSHYA YA MBABAZI GIFT


text:
2ABAMI 19 :20
Hanyuma Yesaya mwene Amosi atuma kuri Hezekiya ati"Uwiteka Imana ya Isirayeli iravuze ngo: Kuko wayisabye kukurengera kuri Senakeribu umwami wa Ashuri, irabikwemereye.
Umwami wa Ashuri amaze igihe atumereye nabi ariko ndagirango, mutangarize ko urugamba si rwarundi dufite kivugira kandi twabonye ubuhungiro butavogerwa
Uyu mwami wa ashuri yarazamutse atera imidugudu y’i buyuda arayitsinda arangije yibwira gutera n’ubwoko bw’Imana, atuma kuri Hezekiya aramukanga Hezekiya arakangika.
Hezekiya amuha ifeza zose zarizibonetse n’izahabu zari ku nzugi ku rusengero
Ezekiya kubera gutinya yibagirwa ko yomatanye n’Imana , itavogerwa akingurira satani irinjira, Imbaraga z’Imana azitesha agaciro maze satani aba aramwifatiye arongera amutumaho ngo mbese ibyiringiro byawe ni byiringiro ki?
Yibagirwa ko yateye abanyamahanga batagira Imana yo kubarengera ,yibagirwa ko batagira ikibakingiriza ,yibagirwa ko yateye ubwoko bugira imana zitavuga, zidakora, arangije atugereranya nabo.
Twibuke ko dufite Imana idapfa, dufite Imana yanga agasuzuguro, ni Imana yambaye icyubahiro no gukomera.
Arongera amutumaho Rabushake aramubwira ati: ’’mugiye kurya amabyi yanyu munnywe n’inkari zanyu’’
Hezekiya abyumvise yambara ibigunira yikurunga mu mukungugu, bisobanuye guca bugufi mu mutima, arangije ajya imbere y’Imana azamura urwandiko umwami wa shuri yariyohereje, avuga amagambo meza cyane, abwira Imana ati: ’’wabonye ibitutsi umwami wa shuri yagututse?’’ Imana iba yumvise, imutumaho iti ntutinye, ayo magambo wumvise umwami wa ashuri yantutse nzamushyiramo undi mutima azasubira mu gihugu cye, nagerayo nzamwicisha inkota, inzira yamuzanye niyo izamusubizayo, aravuga ati nta nubwo azagera kuri uyu murwa, ntazaharasira n’umwambi ntazanaharunda n’ikirundo cyo kuririraho.
Yesaya ati urugamba si urwanyu ahubwo urugamba ni urw’ Uwiteka, Hezekiya arahaguruka ahamagaza ingabo zose, avuza amakondera nk’ikimenyetso cy’ubutsinzi, arababwira ati Imana, iravuze ngo urugamba si urwacu ahubwo urugamba ni urw’ Uwiteka, kuko niwe wenyine ugira ubuhungiro butavogerwa
Bazindutse mu gitondo basanga ingabo z’umwami wa ashuri zose ari imirambo burya ntituvogerwa,benedata nimuhumure dufite Imana nyamana itameze nk’imana za Senekaribu umwami wa Ashuri kuko twe dufite ifite ubuhungiro butavogerwa
Haribintu bitatu byatuma nawe wihuta kwizera ko ivuganye nawe ariyo kwizerwa:
1.Nuko uko yari ejo nuyu munsi niko iri kandi niko izahora
2.Nuko itajya ibeshya
3.Ni Imana ifite ubuhungiro butavogerwa
Natwe hari ibyo turusha abatubanjirije, byatuma twizera ni uko bagiye bahanura Yesu, ndetse bifuza kuba ku ngoma ye bagapfa batabibonye ariko, twebwe turi ku ngoma ya mesiya tuyicayemo.
Nubwo bizeraga ariko umwuka yabahangagaho akavuga yarangiza akigendera ariko twe abana natwe atuye muritwe, ni ubuhubgiro bwacu, tuyizere.
[email protected]


text:
Ushobora kuba wibaza icyo wakora kugirango ugire amaso meza y’umweru, kandi azira uburwayi.Muri iyi nkuru tugiye kureba amafunguro yagufasha kugira amaso meza:
1.Amagi
Niba wifuza kugira amaso meza ntukibagirwe kurya amagi. Umuhondo wayo ubamo vitamin A, lutein, zeaxanthin na zinc, iby’ingenzi bikenerwa ngo ugire amaso mazima. Vitamin A irinda uruhu rw’ijisho kwangirika naho lutein na zeaxanthin bikarinda amaso yawe gusaza imburagihe. Zinc yo irinda imboni y’ijisho ikanarinda ubuhumyi bwa nijoro.
2.Ibikomoka ku mata
Amata kimwe n’ibiyakomokaho nka yawurute nabyo ni ingenzi ku maso mazima. Harimo vitamin A na Zinc.Vitamin A irinda agahu k’ijisho naho zinc ikageza iyo vitamin A mu jisho iyikuye mu mwijima. Zinc kandi uretse ibyo inarinda ubuhumyi bwa nijoro no kuzana igihu ku jisho. Ni byiza gukoresha ibikomoka ku nka zirisha ubwatsi kurenza izigaburirwa andi mafunguro. Amata wayanywa nyuma yo kurya cyangwa se ukayakoramo icyayi ukayanywa mu gitondo naho yawurute yo igihe cyose wayinywa cyane cyane hagati y’amafunguro.
3.Amafi
Amafi muri rusange amafi yo mu bwoko bwa salmon ni ifunguro ryiza mu kugufasha kugira amaso mazima. Aya mafi ikiyagira ifunguro ryiza ni uko akungahaye ku binure bya omega-3, bikaba ibinure byiza. Ibi binure bizwiho gufasha imboni y’ijisho gukora neza ndetse bikanarinda amaso kumagara. Si ngombwa kuyarya buri munsi niyo byaba 2 mu cyumweru birahagije kandi ugashaka zimwe zitorowe kuko nizo ziba zujuje ubuziranenge.
4.Amacunga
Amacunga kimwe n’izindi mbuto zo mu bwoko bwa citrus (indimu, pamplemousse, mandarine) ni isoko nziza ya vitamine C ikaba ari ingenzi ku buzima bw’amaso.Iyi vitamine usanga mu mbuto hafi ya zose, ifasha mu kongerera ubudahangarwa ingufu bityo bikawuha ingufu zo guhangana na za mikorobi by’umwihariko izakangiza amaso.
5.Karoti
Karoti ni isoko nziza ya vitamine A na beta-carotene aribyo biyigira uruboga rwiza ku maso. Bifatanyiriza hamwe kurinda uruhu rutwikiriye amaso kandi bikarinda ubwandu bunyuranye bushobora gufata ijisho. Kuzirya neza ni ukuzihekenya zaba zonyine cyangwa se kuri salade ndetse ushobora no gukamuramo umutobe wazo ukaba ari wo unywa.


text:
Bamwe mu baturage bakoze mu kigo cy’ubushakashatsi ndetse kikanororerwamo amafi cya Rwabisemanyi giherereye mu murenge wa Kigembe baravuga ko amaso yaheze mu kirere bategereje ko RAB yabishyura amafaranga y’ibirarane yabasigayemo nyuma yo kubirukana. Aba baturage basaba ubuyobozi bw’iki kicyo cy’igihugu cy’ubuhinzi kubibuka bakabishyura kuko igihe gishize ari kinini.
Abasaba kwishyurwa bagera kuri 29 bakoraga imirimo inyuranye mu kigo gikorerwamo ubushakashatsi bw’amafi cya Rwabisemanyi giherereye mu murenge wa Kigembe, nibo bavuga ko babajije impamvu batishyurirwa ku gihe, maze bikaza kubaviramo gusezererwa ku mirimo bakoraga muri icyo kigo.
Aha Nyirasafari Jacqueline agira ati”twabajije impamvu tudahembwa maze batubwira ko bazatwishyura vuba,turategereza amaso ahera mu kirere,nyuma tumenya numero z’umuyobozi muri RAB tumwoherereza mesaje ko nubu tutarishyurwa babimenye bahita baza bakora iperereza ku muntu wese bagize uruhare mu kubaza iby’amafaranga bahita batwirukana.”
Gusa ngo nyuma yo gusezererwa n’ubuyobozi bw’ikigo cy’igihugu cy’ubuhinzi n’ubworozi RAB, ntibaje no kwishyurwa amafaranga yabo yose, maze baza kwiyambaza ubuyobozi bw’umurenge ngo bubavuganire babizeza ko mu kwezi kwa mbere kwa 2017 bazaba bayabonye ariko kugeza nubu ntibarayabona.
Kimenyi Edimond, umunyamabanga nshingwabikorwa w’umusigire mu murenge wa Kigembe avuga ko iki kibazo cyabagezeho koko kandi bari kugikurikirana.
Kimenyi ati: “Rwose kuwa kane navuganye n’umuntu wo muri RAB impamvu batishyuye aba baturage kandi bemera ko babakoreye, ambwira ko bitarenze tariki 15-20 z’uku kwezi kwa 5, amafaranga yabo bazaba bayabonye.”
Abaturage bakoraga mu kigo cya RAB muri Rwabisemanyi, bakoraga imirimo inyuranye, irimo uburobyi bw’amafi, isuku n’ibindi. Nk’uko tubikesha ubuyobozi bw’umurenge wa Kigembe ngo amafaranga yose baberewemo agera ku ibihumbi 576 by’amafaranga y’u Rwanda. Ni amafaranga amaze umwaka n’amezi ane batarayahabwa.


text:
Inyigisho yo ku wa 2 ugushyingo 2013 – Umunsi wo gusabira abapfuye
Yateguwe na Padiri Charles HAKOLIMANA
Uyu munsi turazirikana abakristu bapfuye. Uyu munsi uratureba ku buryo bubiri: Abapfuye ni ababyeyi n’abavandimwe n’inshuti kuri uyu munsi tukongera kuzirikana ko ubuzima butarangirana n’iyi si. Dufitanye isano n’abagiye kuko “ abapfuye bazazuka“. Hari byinshi tubibukiraho : indirimbo, impumuro, ahantu, ibara runaka, amagambo meza. Mu kanya nk’ako guhumbya kimwe muri ibi kidukumbuza ibihe twabanyemo n’abavandimwe bapfuye. Tukabirebera kure mu bisa nko mu nzozi. Umuntu yagira ati hari umushyikirano ndenga kamere uduhuza umuntu adashobora gusobanura mu magambo. Tukabona ko urupfu ari ugutandukana
Abakristu tukabyumva kurushaho kuko Yezu yadusezeranije ubuzima hirya y’ubu tukemera ko bariho mu Mana.
Uyu munsi ukurikiranye n’umunsi w’abatagatifu bose. Uretse abo Kiliziya iduhaho urugero nk’abatagatifu bazwi abapfuye barimo n’abandi batagatifu benshi, hariho kandi n’abari muri purigatori. Dusabira abapfuye bose kuko na none Imana ariyo yonyine izi ubutungane bwa buri wese ikamugenera igihembo ikurikije ibikorwa bye.
Uyu munsi utureba ku bundi buryo kuko tuzapfa. Uyu munsi rero ukaba n’umwanya wo kuzirikana ku iherezo ryacu. Kuki tugomba kuzirikana ku rupfu rwacu nuko “ igihanga umugenzi kiba iyo agiye“. Byaba ari uburangare bukabije umuntu akoze urugendo atazirikana iyo yerekeza. Umuntu azirikana ko azapfa hari ibyo atakora hari ibyo atavuga ahubwo hari ibyo yakwihatira bitegura aho yerekera.
Abapfuye dufitanye isano kandi natwe tuzapfa. Gufata akanya tukazirikana intera ikomeye y’abacu ni y’ubuzima bwacu.
Yezu yaciye mu rupfu kugira ngo atwereke ko atarirwo rufite ijambo rya nyuma. Bityo tugomba kunyura aho Kristu yanyuze. Ibyo bigasaba kumwigana ingiro n’ingendo.
Dusabire abakristu bose bapfuye buri wese afite abe afite abo azi twibuke no gusabira abtagira ababasabira.


text:
Kuri iki cyumweru,abakristu barahimbaza umunsi mukuru w’Isakramentu Ritagatifu.Aho bishoboka bararitambagiza mu mijyi,mu mihanda no mu nsisiro,batera indabo n’amajwi hejuru mu ndirimbo z’ibyishimo.
Mu kwemera gukomeye,baraba bashyira mu bikorwa aya magambo Yezu Kristu yadusigiyeho umurage: « Ibi,mujye mubikora munyibuka »(Lc 22,19).Baraba bibuka ko aho yanyuraga yagendaga agira neza kandi ko mu bihe byiza bamwakirije amashyi n’impundu.
Naho abamuhabwa bisanzwe cyangwa bwa mbere,barazirikana ko umugisha w’Imana ubahoraho iyo bashoboye gusangira badacuranwa,
n’ibisigaye ntibipfe ubusa.
Hirya no hino hari abakeneye gukira indwara n’inzara(cyangwa indwara y’inzara)ariko hari n’abakeneye gukira umurengwe.Abadafite na mba n’abafite duke iyo bahujwe na Yezu,ibihari abivana hasi abyerekeza hejuru maze bikabamanukiraho bose bagakwirwa.Ubwo se umwanzi witwa inzara ntaba atsindiwe muri ibyo biganza?
N’abasanzwe bafite byose iyo bahuriye ku Mana,ibintu biba mahwi.Niko byagendekeye Malikisedeki,umwami w’amahoro n’ubutabera,na Abramu wari uvuye gutabara murumuna we Loti bari batwaye bunyago.Reka tubyumve mu isomo rya mbere:
« Abramu ubwo yahindukiraga amaze kunesha Kedorilahomeri n’abandi bami bari kumwe,umwami wa Sodoma amusanganirira mu kibaya cya Shave,umubande w’umwami.Malekisedeki umwami wa Salemu azana umugati na divayi;yari umuherezabitambo w’Imana Isumbabyose.Asabira Abramu umugisha avuga ati ‘Abramu nagire umugisha w’Imana Isumbabyose yaremye ijuru n’isi!Kandi hasingizwe Imana Isumbabyose yashyize abanzi bawe mu maboko yawe!’ Nuko Abramu amutura igice cya cumi kuri byose.Umwami wa Sodoma abwira Abramu ati ‘Mpa abantu,wijyanire ibintu’. Ariko Abramu asubiza umwami wa Sodoma,ati ‘Ndahiriye imbere y’Imana Isumbabyose yaremye ijuru n’isi,ko kuva ku rudodo kugeza ku gashumi k’inkweto,nta kintu cyawe njyana,hato utazavuga uti ‘nijye wakijije Abramu’.Ntacyo nshaka,keretse ibiryo by’abagaragu banjye(Intang.14,17-24a). »
Biragaragara ko umwami wa Sodoma n’uwa Salemu batari bagendereye ikintu kimwe.Uwa Sodoma akeneye amaboko(abantu),naho uwa Salemu aratanga umugati n’umugisha.Abramu we n’ibyo ahawe abisangira n’ubitanze,ntagire icyo yigomba kirenze ibyo kugoboka abantu be.
Niko na Yezu abigenzereza intumwa n’abigishwa be.Bamuhereza imigati itanu n’amafi abiri, bagasangira na We imigisha akomora ku Mana,maze n’abandi bose bakaboneraho(Ivanjili:Luka 9,11-17).
Iki cyumweru rero,duhere aho twibaze niba abadasangira umugati(mu nyito zose=sens)bashobora gusangira umugisha, waba uw’amahoro cyangwa uw’ubusugire(prospérité)?
Na nore ariko, « Ibyo tudashobora kumva no kubona,ukwemera kwacu ni ko kubihamya« (Indirimbo ya ‘Rata Siyoni’=Lauda Sion).Yezu arahagoboka. Tumuramye.
By B.P


text:
1. Gushaka bishobora gutuma ubaho neza igihe kirekire
Ubushakashatsi bwakozwe na Kaminuza ya California mu mwaka wa 2009 bwerekanye ko abantu bashinze urugo barwara gake ugereranyije n'abakiri ingaragu, kandi bakagira ubuzima bwiza. Ikindi ngo ni uko abatarashaka baba bafite ibyago byinshi byo kwicwa n’indwara zandura (infectious diseases), indwara z’umutima n’impanuka. Ibi biterwa n’uko umuntu warushinze aba afite uwo babana umwitaho, yarwara akamushyiraho igitutu cyo kwivuza. Umuntu washatse kandi yiyitaho, agaha agaciro ubuzima bwe kurusha ingaramakirambi (cĂ©libataire).
Hari ibintu twe abasore n’inkumi dukora duhubutse kuko tutaba twumva ingaruka byatugiraho, nta n'icyo twahomba (nothing to lose). Umuntu washatse we aba afite uko abona ejo hazaza he n’ibyo ateganya, ku buryo yitwararika akirinda guhubuka mu byo akora byose.
2. Biguha amahirwe yo kutazahambanwa ikara
Gutera inda cyangwa kuyiterwa ntibisaba kuba warashatse, kandi gushinga urugo ntibivuze buri gihe ko uba uzabyara. Nyamara gushinga urugo ni uburyo bwa mbere buzwi bwo kugira umuryango no kubyara abana bazabazungura, bityo ukazasiga akabuto imusozi, bikaba ari imwe mu ntego nkuru z’ubuzima bwa muntu ku isi. Nta handi umwana yakurira heza harenze mu muryango wowe n’uwo mwashakanye mwashinze.
3. Biguha gukundwa no kwizerwa muri sosiyete
Birazwi ko umuntu warushinze yizerwa muri sosiyete kurusha twe tukiri ingaramakirambi. Mu muco nyarwanda umusore warushingaga yagiraga intebe mu bagabo, ibitekerezo bye bigahabwa agaciro. Iyo umuntu aguhagaze imbere yambaye impeta ntumufata kimwe n’undi wese, ahubwo umubona nk’ufite expĂ©rience mu buzima, uzi ibyo akora, n'iyo byaba atariko bimeze.
Ubushakashatsi kandi bwerekanye ko umugabo warushinze agira amanota imbere y’inkumi. Ibi ntibivuze ko ugomba gushaka kugirango inkumi zikwemere, ahubwo birerekana uburyo umuntu warushinze agirirwa urugwiro kurusha selibateri.
Rimwe na rimwe, umuntu warushinze aba afite amahirwe menshi yo guhabwa ibyangombwa byo kujya mu mahanga, guhabwa inguzanyo muri banki, guhabwa akazi n’ibindi kurusha utararushinga kuko kurushinga byerekana ko umuntu ari hamwe (stable). Hari ibihugu umuntu warushinze akurirwaho imisoro imwe n'imwe.
4. Ibyishimo byo kuba ufite ugukunda ukwitayeho
Iyo bigenze neza, abarushinganye bagirana urukundo rw’akaramata, bakanaruraga abana bazabyara. Kugirirwa urukundo nabyo biri mu bituma ubuzima bw’abashakanye bumera neza kurushaho kurusha ubw’abaselibateri. Ikindi ni uko abashakanye bagerwaho n’ibyo abashakashatsi bise “ibyiza bikomoka ku mibonano mpuzabitsina” birimo kutagira stress, kongera ukwirwanaho kw'umubiri, kugira uruhu rwiza, amaraso atembera neza. N’ubwo abaselibateri (benshi ) nabo bakora imibonano mpuzabitsina, abashakanye bo baba babyemerewe bitiswe ubusambanyi, bikanatuma bizerana, ntibitangire kandi ntibashyuhaguzwe.
5. Bigufasha gutera imbere
Umutwe umwe ntiwigira inama. Iyo muri babiri mujya inama, mugafashanya kandi mugaterana imbaraga. Iyo umwe agize intege nke mu buzima bwe cyangwa mu kazi, undi aba ahari akamusunika, akamutera ingabo mu bitugu, akamufasha gutera intambwe ijya imbere.
Iyo ufite urugo uba ubona imbere yawe, ugaharanira kuhagera kandi ntutinye kwaka inkunga mugenzi wawe. Iyo mwembi mufite akazi murafashanya, ntihagire ugira ikibazo cy’amafaranga, cyane cyane iyo mwavanze umutungo.
Ibyo byiza byose byo kugira urugo, haba bike tuvuze hano n’ibyo tutavuze, bigerwaho iyo abashakanye bakundana, bakumvikana kandi bakagira uburyo bunoze bwo gukemura ibibazo bahura nabyo. Iyo bitameze gutyo usanga ahubwo bombi b
Video Abakobwa Beza
Impamvu Kubaka Urwawe Ari Ingirakamaro
1. Gushaka bishobora gutuma ubaho neza igihe kirekire
Labels: urukundo


text:
Rubavu: Abacuruzi bazafatwa barangura ibirayi nijoro bazabihanirwa
Yanditswe na IYAREMYE YVES
Ubuyobozi bw’Akarere ka Rubavu bwatangaje ko abamamyi bazafatwa bapakira ibirayi mu buryo butemewe bazabihanirwa.
Hari abajya gupakira nijoro nk’uburyo bushya bwazanywe n’abamamyi bagamije guhombya abahinzi.
Ubuyobozi bwafashe uyu mwanzuro nyuma y’uko bamwe mu bahinzi b’ibirayi bo mu Murenge wa Busasamana bagaragaje ko hakiri ikibazo k’imodoka zipakira ibirayi nijoro kandi bitemewe.
Gupakira ibirayi nijoro bifatwa nk’uburyo bakoresha mu guhombya umusaruro wabo bawugurisha ku giciro cyo hasi.
Ubwo bari mu nama yo kwiga ku bibazo bigihangayikishije abahinzi, abari mu nama bavuze ko batiyumvisha ukuntu imodoka ziza gupakira nijoro mu gihe umuhinzi aba yakuye ibirayi bye kare, akamara umunsi wose ategereje abamupimira agaheba. Bwatangira kwira, bakabona ari cyo gihe imodoka zibagezeho.
Uwitwa Rubayiza Gabriel yagize ati, “Umuhinzi apima ibirayi bye ategereje ko baza kubirangura bakaza nijoro bikagera saa sita z’ijoro akirinze ya myaka ye ugasanga ni ikibazo, bakavuga ko i Kigali byabaye ibindi igiciro kiri hasi, ngo nta kundi byagenda, bakaguhenda”.
Ubuyobozi bw’Akarere ka Rubavu buvuga ko butazihanganira abahombya abahinzi b’ibirayi kuko baba bavunitse bahinga, inyungu zikaribwa n’abandi.
Murenzi Janvier, Umuyobozi w’Akarere ka Rubavu wungirije ushinzwe imari n’iterambere ry’ubukungu yagize ati: “Hari ibihano byagenwe kuri abo bantu, biteganywa n’amabwiriza yashyizweho, bigomba kubahirizwa ndetse n’inzego z’ubuyobozi bw’ibanze zirasabwa gukurikirana bakamenya abo bantu kugira ngo bakurikiranwe bahanwe”.
Umurenge wa Busasamana uza ku mwanya wa 3 mu mirenge yeza ibirayi kuko kuri hagitari imwe umuhinzi ashobora gusaruraho toni z’ibirayi ziri hagati ya 20-25.
Ubu ikiro kimwe k’ibirayi ku muhinzi kigurwa amafranga y’u Rwanda ari hagati ya140 na 182.


text:
Hamida, Umugore wa Abdoul Rwatubyaye, abinyujije ku rukuta rwe rwa instagram yerekanye ko kuri ubu yamaze kwishyirishaho igishushanyo (tatoo) kiriho amazina y’umugabo we, Abdoul Rwatubyaye.
Iki gikorwa Hamida yakoze kije gishimangira amagambo meza y’urukundo uyu mugore adahwema kubwira Rwatubyaye ndetse no kwereka abamukurikira ko we na Rwatubyaye bafitanye urukundo rutajegajega. Ibi bibaye mu gihe mu minsi ishize Abdoul Rwatubyaye na Hamida bakoze ubukwe. Iyi nkuru ikaba itaravuzweho cyane kuko aba bombi babigize ibanga ndetse nta n’amafoto cyangwa se amashusho y’ubukwe bwabo yigeze akya hanze.


text:
Ninde dufasha?
- Duhera ku rwego rwo hasi aho dushobora kugira uruhare rufatika mu guhindura ubuzima bw’abantu
- Imbaraga zacu tuzishyira mugufasha abagore bahuye n’ibibazo kurusha abandi, cyane cyane abahuye n’ibibazo by’ihohoterwa.
- Dufasha abagore tutagendeye ku myaka yabo, amoko cyangwa imyemerere.
- Tuzi neza ko gufasha umugore uba ufashije n’abo afasha kandi uba wubatse umuryango nyarwanda kuri ubu n’ahazaza
Dufasha dute?
- Duhuza uburyo bwo mu muco nyarwanda n’amahame y’ubufasha mu ihungabana
- Twita ku mitekerereze, amarangamutima , roho, amagara n’ubukungu kuko tuzi ko byose bihurira hamwe mu kugira uruhare mu myitwarire y’umuntu
- Twita ku mwihariko w’amateka n’ubuzima bwa buri mugenerwabikorwa
- Twubakira ku mbaraga n’ubushobozi agabore basanzwe bifitemo
- Tugendera ku bushobozi bw’abagore bwo gufashanya. Ubujyanama mu matsinda bukuraho imipaka y’ubwigunge, bukubaka ubufatanye ndetse bukazana gukira kw’ibikomere
- Dufasha abagore mu nzira yo gukira ibikomere bakagera ku kwigira. Ubujyanama mu ihungabana niyo ntangiriro ariko siho bigarukira. Abagore akenshi batugeraho barahungabanye bagatangirira mu bujyanama mu matsinda cyangwa ubujyanama ku muntu kugiti cye. Uko bagenda bakira ibikomere niko batangira kwinjira mu zindi gahunda zigamije kubafasha kwigirira icyizere no gutangira kwiteza imbere.
- Mu gihe bishoboka kandi bibaye ngombwa dufasha mu kwiyunga no gusubizwa mu buzima busanzwe.


text:
Abahanzi baririmba indirimbo zaririmbiwe Imana(Gospel songs) bavuze ko hari uko bafata umunsi ngarukamwaka w’Intwari, aho bavuze ko nubwo benshi mu babaye intwari baba batakiriho ariko baba barasize ibikorwa bazibukirwaho, cyane ko ubu igihugu gitekanye kuko bemeye kwitanga kugira ngo abandi babeho. Ibi babivuga bashingiye ku nsanganyamatsiko y’uyu mwaka igira iti” Ubutwari mu banyarwanda agaciro kacu.”
Nkuko Liza kamikazi na Eddy Kamoso ndetse na Asa Jean de Dieu babitangarije ikinyamakuru Isezerano.com, ngo uyu munsi wibutsa abakiri bato ko hari abantu batanze ubuzima bwabo kugirango igihugu kibeho kandi kigire umutekano, bavuga ko hari byinshi umuntu aba agomba kubigiraho birimo no kugira umutima ukomeye.
Liza Kamikazi yagize ati” Ijambo Intwari ni izina rikomeye cyane , abagizwe intwari ntabwo bari baragambiriye ko tuzabita intwari , ahubwo bakunze igihugu cyane , bituma bagirwa intwari. Abantu tubona babaye intwari abenshi ntabwo bakiriho , ahubwo hari bintu bakoze bitazibagirana mu mateka y’igihugu kandi babikoze batabyikoreye ahubwo babikoreye igihugu cyababyaye .Urugero turebye abana b’Inyange ukuntu bagize ubutwari , bari abana bato bakiri mu mashuri yisumbuye , ariko mu gihe abacengezi babasabye kwitandukanya ,ariko baremera barabyanga, biyemeza kubaka u Rwanda. Nta ntwari yakoze ibyo yakoze ngo ikurure yishyira, ahubwo intwari zihuriye kuba zari zifite urukundo , bakiyibagirwa utegekwa n’urukundo.”
Kamikazi yakomeje avuga ko Uyu munsi turi mu gihugu cy’amahoro gitekanye ariko ko bitavuze ko abantu badakwiye gukora ibikorwa by’ubutwari , kandi ntibakore ibikorwa kugirango bitwe intwari , ahubwo bakabikora kugirango babashe kubaka igihugu cyabo. Ati “ Umunyarwanda utuye mu Rwanda namubwira ko twakora ibikorwa bifitiye inyungu abantu bose kuruta kuruhande rwacu cyane , kuko turi mu gihe usanga umuntu akurura yishyira cyane muburyo bukomeye. Nk’abakristo dukomeze gukora ibikorwa bigirira abandi akamaro , tutabikoze mugushaka kwemerwa(like) , twazaba twubatse u Rwanda mu rwego rwose waba umurimo. Hari ijambo nkunda riri muri Bibiliya (1 Bakorinto 16:14) rivuga riti “ ibyo mukora mubikorane urukundo.”
Ibi kandi bitangazwa na Eddy Kamoso wagize ati” Uyu munsi w’intwari kuri njyewe uvuze ikintu gikomeye cyane , usobanuye kwitangira abandi kwitangira igihugu cyane cyane , kuko igihugu kuri njyewe kivuze ikintu gikomeye cyane , kuko mbere yuko umuntu aremwa habanje igihugu, giha gaciro gakomeye cyane , hatari igihugu n’ababyeyi banjye ntibakabaye bahari . Icyo nabwira abakiri bato twe twakuze dusanga turi hanze mu gihugu cya Congo mu 1959 , ariko ba data badutozaga gukunda I Gihugu cyane no kukitangira mu gihe biri ngombwa.”
Eddy akomeza avuga ko mu gihe cyabo babigishaga ko kuba intwari ari ukwitangira abantu , ugatanga ubuzima bwawe kubwa bagenzi bawe. Avuga ko icyo yabwira abakiri bato ari uko niba bashaka amahoro cyangwa umugisha, bagomba kwitangira igihugu cyabo. Ati” Abantu ntibumve ko kwitangira igihugu cyawe ari ugufata imbunda , ni ugukora ibyiza ukaba inyangamugayo , ukifuza gukora ibyiza , ukagisengera , ntukivune ukagikorera” .
Umuramyi Asa Jean de Dieu nawe yagize ati “ nk’Umunyarwanda kandi ukiri muto , ukunda igihugu ke , uyu munsi w’ intwari ni umunsi abantu bemeye gusiga iwabo , bemeye gusiga urugo rwabo , kugirango uyu munsi tube dufite igihugu nkiki cyiza , kugirango uyu munsi mbe mfite umutekano , kugirango uyu munsi umwana wanjye abe afite aho abarirwa . Nta muntu umubaza ubwoko bwe , muri rusange uyu munsi usobanura ukwibohora kuri njyewe”.
Akomeza avuga ko uyu ari umunsi wo gushimira buri muntu wese watanze umusanzu we kugirango igihu cyacu kibe gifite ubwigenge , ni umunsi wo gushimira ingabo , ni umunsi wo gushimira buri muntu wese wanze ingoyi kugeza uyu munsi abana bacu bakaba bafite amashuri meza , tukaba tugenda mu ijoro tukabasha gukora umuziki , tukabasha gusenga . Ni umwanya mwiza wo gushimira abo bantu bigomye byinshi kugirango mbe ndi uwo ndi ubu , kandi byumwihariko ndashimira na perezida wacu Paul Kagame .
Umunsi ngarukamwaka w’Intwari wizihizwa ku wa 01 Gashyantare buri mwaka, ukaba ugiye kwizihizwa muri uyu mwaka wa 2021 ku nshuro ya 27, watangiye kwizihizwa nyuma ya Jenoside yakorewe Abatutsi mu 1994, aho muri icyo gihe ndetse n’icyabanje hari Abanyarwanda bagiye bitangira igihugu bagira ngo babone ubwigenge.
Ibyiciro by’intwari ni bitatu, hari Imena, Imanzi ndetse n’ingenzi, aho buri cyiciro kigiye gifite abakirimo. Icyiciro cy’Imanzi kirimo na General major Fred Gisa Rwigema.Yaranzwe n’ubwitange buhebuje ubwo yayoboraga ingabo za FPR Inkotanyi ku rugamba rwo kubohora igihugu mu mwaka wa 1990, nyuma akarugwaho. Kirimo kandi umusirikare utazwi izina, aho yashyizwemo ngo ahagararire izindi ngabo zaguye k’urugamba rwo kubohora igihugu ndetse n’abandi bashoboraga kurugwaho.
Icyiciro cya kabiri kibarizwamo Umwami Mutara lll Rudahigwa, ni icyiciro kirangwa n’abantu baba barakoze ibikorwa byiza birimo n’ubwitange bukomeye kugeza aho kumenera igihugu amaraso. Iki cyiciro kandi kibarizwamo Uwiringiyimana Agatha wabaye minisitiri w’intebe wa mbere w’umugore kuva mu 1993 kugeza mu 1994, ubwo yicwaga muri jenoside yakorewe Abatutsi. Kibarizwamo kandi Niyitegeka Felecite, ndetse n’Abana b’Inyange banze kwitandukanya kugeza ubwo babamishemo amasasu bakabica.
Icyiciro cya gatatu cy’ingenzi, ni icyiciro kitarashyirwamo abantu, kuko hakiri gukorwa ubushakashatsi ku bantu bashobora gushyirwamo.
Umunyamakuru w’Isezerano.com , kuva mu 2020 . Yize Itangazamakuru n’itumanaho (Journalism and Communication ) muri Institut Catholique de Kabgayi .
Amaze imyaka 2 , mu mwuga w’itangazamakuru .


text:
Uwitwa iri zina akunze kurangwa no kubona inshuti mu buryo bworoshye kandi ni umuntu abantu babasha kwisanzuraho kuko azi kubana neza.
Agira kamere nziza, akunda kugira amagambo menshi ndetse biramworohera guhura n’abantu benshi no kubagira inshuti bitewe n’uko aho ageze ahita amenyera.
Ibi bituma aba umuntu ukundwa n’abantu bitewe n’imyitwarire myiza agira no mu bihe bimukomereye.
Ashobora kuba umufatanyabikorwa mwiza kuko iteka aba yumva ko ntakidashoboka, gusa akunda kwigenga ku bitekerezo bye ndetse agakurikiza imyanzuro ye.
Gusa iyo bigeze mu bikorwa no gushyira mu ngiro imyanzuro, yitabaza ubufasha bw’abandi akanakenera ko bamutera akanyabugabo.
Akunze gusubiza vuba mu gihe abajijwe kugira ngo abantu bamwereke ko bamwitayeho. Irka akunze kurangwa no kuba umunyabugeni ndetse n’ibindi bikorwa birimo gutaka ahantu, ndetse akunze kumenya umuziki no kiririmba.
Yishimira ubwisanzure bwihariye ndetse agafatirana amahirwe yose ashoboka.
Akunze kugira intege nke mu kazi aho usanga agorwa no gushyira ibintu ku murongo ndetse no kuba yashyiraho gahunda akabasha kuyikurikiza.


text:
Umujyanama wa Kabiri muri Ambasade y’u Rwanda muri Nigeria, Vianney Rubagumya yashimiye Abanyarwanda batuye muri ibi bihugu ubwitange bagaragaje bitabira iki gikorwa cy’ingirakamaro gifite umwanya ukomeye mu mateka y’u Rwanda.
Yagize ati “Turizihiza Umuganura nk’umuco mwiza twasigiwe n’abakurambere bacu, ari na wo dukesha indangagaciro zabaye uruhererekane kugeza ubu, cyane cyane gukunda igihugu, gukunda umurimo no kugira ubumwe."
" Izi ndangagaciro kandi zishimangira uburyo Inzira y’Umuganura ari Umurage ukomeye w’abakurambere bahanze u Rwanda, tukaba dusabwa kuwubungabunga duharanira guhora dushakira u Rwanda imbuto n’amaboko aho turi, ndetse tunaruganuza.”
Umuyobozi Mukuru w’Inteko y’Umuco, Ambasaderi Robert Masozera, watanze ikiganiro cyagarutse ku buryo Umuganura wari umuhango ukomeye wakorwaga mu Rwanda, ugahabwa agaciro gakomeye i Bwami ndetse no muri rubanda nk’umwanya wo kwishimira umusaruro wagezweho no kwishimira ubumwe bafitanye.
Yavuze muri make uko abakoloni baje kuwutesha agaciro mu 1925, mu rwego rwo gusiba umuco nyarwanda n’ibyawo byose bagamije ko ibyabo bari bamaze kuzana mu gihugu ari byo bihabwa agaciro.
Yagaragaje uburyo Leta y’u Rwanda yavuguruye Umuganura n’uko wizihizwa, kuko byarenze ku kwita ku musaruro w’ubuhinzi n’ubworozi gusa, ubu ukaba ushingiye ku ntekerezo n’icyerekezo cy’Igihugu mu nzego zose no mu kugaragaza urugendo rw’Abanyarwanda mu kwigira no kwibohora nyako.
Yagize ati “Higeze kuba igihe ubutegetsi bwizihizaga umutsima w’Umuganura bukibagirwa Umutima w’Umuganura. Bivuze ko Umuganura ufite intekerezo nyinshi kurusha gusa ubusabane bushingiye ku gusangira ibyo kurya.”
Yakanguriye Abanyarwanda baba mu mahanga kurangwa n’indangagaciro shingiro z’igihugu cyacu, ari na zo nkingi fatizo z’Umuganura. Yagize ati “Muture kandi mukorere mu mahanga, muhahe muronke ariko muhorane u Rwanda ku mutima, ntimuzemere ko amahanga azimya indangagaciro zanyu nk’abanyarwanda.”
Iki gikorwa cyasojwe no guhana ibitekerezo ku kurushaho guha imbaraga kwizihiza Umuganura.
Abanyarwanda baba muri Nigeria, Burkina Faso, Niger na Tchad, mu rwego rwo kuganuza abadafite amikoro ahagije, biyemeje ko bagiye gutangira igikorwa cyo gushyira hamwe inkunga y’amafaranga, uko buri wese ashoboye, ikazashyikirizwa mu minsi iri imbere Abanyarwanda batishiboye mu buryo bwo kubafasha kubona Mutuelle de Santé.


text:
Imibonano mpuza bitsina ni bimwe mu bintu bya mbere byubaka umubano mwiza hagati y’abakundanye; cyane rero ngo iyo umugore atwite birafasha ariko birushaho kuba byiza iyo hakurikijwe inama z’uko babikora ntibigire ingaruka mbi ku mwana no ku mugore.Nk’uko tubikesha urubuga rwa internet: forum.doctissimo.fr, ngo hari ibintu 8 abantu baba bagomba kwitwararika igihe bategereje umwana.
1. Iyo murimo gukora imibonano mpuzabitsina, biba byiza iyo umugore agiye hejuru y'umugabo cyangwa akaryamira urubavu mu gihe inda itangiye kuba nkuru.
2. Ku nda itaraba nkuru ngo binogera umugore iyo umugabo we amwinjiramo bihagije.
3. Amazi cyangwa umuyaga (cyangwa ikindi kintu) ntibigomba kugaragara mu gihe cyose muri mu mibonano mpuzabitsina umugore atwite. Gukoresha intoki na byo ngo si byiza.
4. Kumva, gusetsa uwo muvugana ngo biba ibintu byiza mu kubaka urugo neza mu gihe umugore wawe atwite.
5. Umugore afite ubushobozi bwo kuba yavuga ngo "oya" mu gihe atiyumvamo gukora imibonano mpuzabitsina mu gihe atwite.
6. Niba umugore afite ikibazo cyo kutarangiza neza mu gihe mukora imibonano mpuzabitsina, biba byiza iyo ihagaritswe mukegera muganga akababwira icyo gukora.
7. Kwirinda gukora imibonano mpuzabitsina igihe cyose mugiriwe inama yo kutayikora na muganga umwitaho.
8. Imibonano mpuzabitsina igomba guhagarara igihe cyose umwe muri mwe yagaragaje ko afite uburwayi bwandurira mu myanya ndangagitsina nk'agakoko gatera SIDA n izindi ndwara zandurira mu mibonano mpuzabitsina ; kwifata byakwanga mugakoresha agakingirizo.


text:
Ku wa 5 w’icya15 Gisanzwe A, 17 Nyakanga 2020
Amasomo: Iz 38,1-8; Zab: Iz 38, 10, 11, 12ab, 14b.17ab; Mt 12, 1-8
“Imana yacu ni Imana yumva”
Bavandimwe Kristu Yezu akuzwe!
Bimwe mu bitera ubwoba ikiremwamuntu ni indwara n’inzara. Amasomo Matagatifu y’uyu munsi aratwereka ko ibyago rimwe na rimwe byibasira umuntu bituma yerekeza amaso ye ku wamuhanze. Mu isomo rya mbere, umwami Hezekiya indwara y’ibibyimba yamuteye ubwoba kuko yumvise ko izakurikirwa n’urupfu ndetse n’ukurimbuka kwa Yuda. Ubuhanuza bwa Izayi bwatumye aca bugufi imbere y’Imana, ati: “Ndagusabye, Uhoraho, ibuka ko nagenze imbere yawe n’umurava mwinshi kandi n’umutima utunganye, ngakora ibigushimishije”. Imana ni Inyampuhwe, impuhwe zayo zihoraho iteka ryose kandi zigaherekeza muntu mu buzima bwe bwose, cyane cyane mu bihe bikomeye iyo ayerekejeho uruhanga maze akayihanga amaso n’umutima.
Imana yacu irumva kandi iratabara igakiza; yumvise isengesho ry’umutima washegeshwe ry’umwami Hezekiya maze yo ubwayo yongera gushyira mu munwa w’umuhanuzi Izayi amagambo y’ihumure, iti: “Genda ubwire Hezekiya, uti: numvise amasengesho yawe, mbona n’amarira yawe, none ngiye kugukiza” (Iz38,4). Ntabwo byarangiriye mu gukira ibibyimba gusa ahubwo yahawe n’umugisha nka sekuruza Dawudi n’umuhungu we Salomoni (2Matek32, 29). Ese wowe iyo indwara zakwibasiye uhungira he?
Bamwe kubera gutinya urupfu, iyo ubuzima bwabo bwugarijwe n’indwara birukira kwa muganga, abandi mu bapfumu maze aho hose bananirwa bakavuga bati: ni ah’Imana! Baba bumva ko ibyananiranye byose Imana yo ibishobora, kandi ni byo koko, nta kinanira Imana; Imana ni umugenga wa byose.
Muri iki gihe isi yacu yibasiwe n’icyorezo cya Koronavirusi, hari benshi bahungije umutima wabo Imana mu gihe insengero na Kiliziya byari bifunze. Hari bamwe bavuga, bati: kubona akavirusi gato kataboneshwa amaso gatuma Kiliziya zifungwa, kuki Imana yabyemeye! Niba rero Imana itarabashije guhagarika ako kanyagwa ni ukuvuga ko hari aho igera ikadutererana ahasigaye tugafashwa n’ubwenge bwacu.
Umwe mu bahanga babayeho mu kinyejana cya makumyabiri ( 1905-1980) ariko w’umuhakanyi witwa Jean-Paul Sartre mu gitabo cye yise” L’Enfer c’est l’autre”, (inyenga ni abanda bayigushyiramo) ni we wajyaga ahamya ko muntu ubwe ibibi bitamuturukaho ahubwo bituruka ku bandi. Ntabwo yigeze ahakana ko Imana ibaho, ahubwo we yemeza ko niba inabaho itinjira mu bikorwa bya muntu, ndetse ko niba inabaho ntacyo imaze ndetse ko nta n’icyo itwaye. Agakomeza avuga ko Imana yibera mu ijuru, ikabaho yonyine, ntaho ihurira na muntu, agahamya ko muntu agizwe n’umubiri gusa, nta roho ibaho, bityo agashimangira ko iyo umuntu apfuye byose biba birangiye, bityo muntu gutinya kuzabazwa ibyo yakoze mbere yo gupfa akaba atabikozwa. Iyo Mana yihunza abantu yaba ari Imana Se wa Yezu Kristu twahishuriwe? Reka da!
Kubera iki gihe cya Covid-19 abantu bamwe bashobora kuzagendera ku bitekerezo by’abahakanyi ntibibaze ku iherezo ryabo, ntibemere ko Imana yumva n’akaga n’akababaro ka muntu. Uyu munsi umwami Hezekiya abere benshi urugero rwo kubona Imana mu rusobe n’urugamba rw’ubuzima turimo. Imana yacu ni inyamuhwe. Imana yacu yigaragariza mu mpuhwe zayo binyuze muri Yezu Kristu no ku bwe.
Mu Ivanjili, abigishwa ba Yezu baranyura ku murima w’ingano ntibatekereza ko ari ku isabato, batangira kumamfuza ingano baririra. Abafarizayi ntibihanangiriza abigishwa ba Yezu ko bahekenye kuri izo ngano kuko byari byemewe n’amategeko (Ivug 23,26); ahubwo babatonganyiriza ko babikoze ku munsi w’isabato. Kuri bo kumamfuza amahundo make ni kimwe no gusarura kandi ari umurimo ubujijwe ku isabato. Muby’ukuri ntabwo gukurikiza amategeko na Sabato ku Bafarizayi byari birimo urukundo rwa muntu ahubwo bwari uburyo bwo kwibonekeza, kurangwa n’imigenzo n’imihango by’idini gusa. Yezu mu kubakebura arahera ku bakurambere babo bafatagaho icyitegererezo nka Dawudi uko yabigenje ubwo yarasumbirijwe n’inzara akarya imigati yarigenewe abaherezabitambo kandi we atari we. Icyo yari agamije kwari ukurengera ubuzima. Mbere na mbere itegeko ritarengera ubuzima riba rifutamye. Mbere ya byose ubuzima ni bwo bugomba kwitabwaho. Kumenya urukundo rw’Imana n’urwa mugenzi wawe biruta ibitambo n’amasengesho watura. Nyagasani abivugisha Hozeya ati: “nshimishwa n’urukundo kurusha ibitambo, no kumenya Imana bikandutira ibitambo bitwikwa” (Hoz 6, 6). Hari abakristu ku bw’imihango, ku bw’ibimenyetso no ku bw’ibikorwa no ku bw’amasengesho; igihe ibyo byose bikorwa ariko hakaburamo urukundo n’impuhwe ntaho biba bitandukaniye n’iby’Abafarizayi. Yezu uyu munsi arababwira ati: “iyo musobanukirwa n’iri jambo ngo icyo nshaka ni impuhwe si igitambo” (Mt12,7). Imana yacu n’ubwo idahaniraho nk’uko yabikoraga kera iratwumva kandi ishaka kudukiza.
Dusabe: Nyagasani Mana yacu, uratube hafi abayoboke bawe; kandi abagutakambira bose ubagaragarize ubuntu bwawe butageruka, maze abatewe ishema no kukugiraho Umuremyi, Umushoborabyose n’Umugenga, ubavugururemo ubutungane bukunogeye iteka, kandi ubahe urukundo ruzira ubwikunde n’ubwivangure, ku bwa Yezu Kristu Umwami wacu. Amina.
Padiri Silivani SEBACUMI.
Paruwasi KABUGA/Diyosezi KABGAYI.


text:
Umwana w’umukobwa w’imyaka 12, wo mu Kagari ka Buramira mu Murenge wa Kimonyi mu Karere ka Musanze, yasanzwe yapfuye ndetse amanitse mu giti cya avoka aziritse mu ijosi umwenda asanzwe yambara.
Amakuru dukesha Kigali Today nuko uyu mwana uherutse gukora ikizamini cya Leta gisoza amashuri abanza yasanzwe mu giti cya Avoka umurambo we anigishijwe umupira we.
Umunyamabanga Nshingwabikorwa w’Umurenge wa Kimonyi, Nteziryayo Epimaque, yabwiye iki kinyamakuru ko amakuru bayabwiwe n’abaturage ejo ku wa mbere tariki 19 Nyakanga 2021 mu ma saa tatu n’igice, bavuga ko babonye umurambo w’umwana umanitse mu giti cya avoka.
Ngo hari abari babonye uwo mwana mu gitondo muri icyo giti ari kumwe n’ababyeyi be baca avoka, ariko ngo mu minota mike batungurwa no kumubona amanitse muri icyo giti yapfuye.
Agira ati “Ngo uwo mwana yari yabyutse ari guca avoka muri icyo giti ababyeyi be bahari nta kibazo, mu kanya gato undi mwana ngo ni bwo yahatambutse amubona amanitse mu giti yejuru aziritse mu ijosi umupira we w’imbeho asanzwe yambara ariko urimo amapfundo”.
Uwo muyobozi, avuga ko uwo mwana ari mu bamaze iminsi bakoze ikizamini gisoza amashuri abanza, dore ko yari asanzwe yiga mu Rwunge rw’Amashuri rwa Kitabura muri uwo murenge.
Avuga ko urupfu rwe ruteye urujijo nyuma y’uko yanavuganye n’ababyeyi be, ndetse bakavuga ko uwo mwana bamukunda kubera ko ngo asanzwe yitonda.
Ati “Ni umwana ukiri muto cyane w’imyaka 12, ndetse ari mu barangije ibizamini bisoza amashuri abanza yari yiteguye kujya mu yisumbuye.Navuganye na se na nyina nsanga hagati y’ababyeyi nta kibazo gihari, noneho mbabajije ko nta kibazo cyari gihari hagati yabo n’uwo mukobwa, bambwira ko nta kibazo bari bafitanye ko yari umwana mwiza banemera kandi witonda, mbese na bo byabayobeye”.
Ubuyobozi buvuga ko nyuma yo kubimenyesha Police n’Urwego rw’Igihugu rw’Ubugenzacyaha (RIB), ngo izo nzego zombi zahageze zikora ibyo zishinzwe, nyuma umurambo ujyanwa mu bitaro bya Ruhengeri, ariko ngo isuzumwa ryawo rikaba rigiye gukorerwa mu bitaro bya Kacyiru mu rwego rwo kumenya neza icyamwishe.
Dusingizimana Remy is a journalist for Umuryango.rw. He studied at the University of Rwanda.He holds a Bachelor’s degree in Journalism and Communication. He started his career in writing about sports in 2015.Follow him on Twitter and Instagram @REMY SAGAN


text:
Uwo ni umugabo ufuha cyane w’umwongereza wahaga imiti itera kubyibuha umugore we Jaspreet Singh Gill kugirango abyibuhe bityo ajye aguma mu rugo.
Uwo mugore yatangiye kwibonaho ibyibuha ridasanzwe ubwo yabonaga ko arimo kwiyongera ibiro cyane, arinako ahinduka mu maso ndetse no ku ruhu.
Igitangaje ni uko umugabo we yamubuzaga kujya kwa muganga ngo hato ubwo burozi yamuhaga butazavumburwa.
Nk’uko inkuru ducyesha gentside.com ibivuga, uyu Jaspreet Singh Gill, ngo yarogwaga n’umugabo we aho umugabo we yashiraga uburozi bubyibushya mu byo kurya by’umugore we.
Mu gihe uwo mugore yinubiraga ububihe bw’ibyo biryo, umugabo we yamubwiraga ko agomba ku birya kuko yabimutekeye kubera urukundo amufitiye bityo umugore bikarangira abiriye.
Nyuma yo gutoteza cyane umugore we, yafashe icyemezo cyo kumubyibuhisha imiti
Mu myaka myinshi, bwana Singh, yagaragaje umwaga ku mugore we cyane, ubwo yamugenzuraga cyane, akamugirira nabi ku buryo butandukanye, akamubuza gukora ndetse akaba ari nawe wamuhitiragamo imyenda yo kwambara.
Usibye kumutuka inshuro zitari nkeya, umutegarugori Singh we ataramenya ibyaribyo, yakekaga ko umugabo we icyo yishakira ari ukumubangamira muri gahunda ye yo kwishyira ku mubyimba uboneye ijisho, nubwo mu kwezi k’ukuboza umwaka ushize wa 2010,umutegarugori Singh, yahawe n’umugabo we imiti y’uburozi bubyibushya bimuviramo kubyimbirwa ndetse no kuribwa mu mazuru.
Nyiri gukora ayo mahano bwana Singh ubwo yabazwaga na polisi ibyo yakoze, mu magambo atuje yagize ati” Nifuzaga gusa ko abyibuha, akagira ibiro byinshi”.
Video Abakobwa Beza
Kubera gufuha, yaroze umugore we kubyibuha kugirango atazajya ava mu rugo
Uwo ni umugabo ufuha cyane w’umwongereza wahaga imiti itera kubyibuha umugore we Jaspreet Singh Gill kugirango abyibuhe bityo ajye aguma mu rugo.
Labels: abagore, utuntu n'utundi


text:
Umuhanzi Blaze mu ndirimbo nshya ‘Tekila’ yigisha abasore gutereta inkumi
Hambere bajyaga bavuga ngo umusore utiraririye ntarongora inkumi ! Abinyujije mu ndirimbo yise “Tekila” ifite iminota 3 n’amasegonda 35, Umuhanzi BLAZE yivuze ibigwi atera imitoma umukobwa mu magambo akurura urukundo ruganisha mu buriri.
Akoresha amagambo azimije ashyirwa mu gatebo nk’ayumvikana mu ndirimbo ziharawe zitirirwa kuganisha ku irari.
Ni indirimbo ifite umudiho unyura amatwi ikurikiwe n’imbyino z’abakobwa bikaraga mu mashusho aherekejwe n’amagambo (Video Lyrics) biharawe muri iyi minsi.
Uyu musore yayishyize hanze kuri uyu wa 21 Mutarama 2021, avuga ko yizeye ko izabyura imbamutima z’abasore bakunda ariko bakanigwa n’ijambo batinye kurikocora.
Inyikirizo yayo igira iti “Ndakora ka massage I give you banana, ndabizi uranyurwa I give you satisfaction ,…..” ni amagambo ajya gusa n’aya zimwe mu ndirimbo ziharawe n’urubyiruko bivugwa ko “ziruganira ku Irari ry’umubiri.”
“Tekila” niyo ndirimbo Blaze atangiranye umwaka wa 2021, ije ikurikira izo yakoze zirimo “Ntusare” yakunzwe mu wa 2020 aho yitsaga ku buzima bwo mu Mujyi akebura urubyiruko rwo mu cyaro rwumva ko amahahiro ari i Kigali kandi muri Kigali naho byaranze ari ukubara ubukeye.
Aganira na UMUSEKE.RW yatubwiye uko igitecyerezo cyo gukora iyi ndirimbo cyaje.
Ati: “Nagiye muri studio banyumvisha beat ndayikunda mpitaa nandikira aho. Narebye indirimbo izaha ibyishimo abazayumva no gukebura abasore batazi kwivuga imyato mu gihe batereta.”
Kuba inkuru y’indirimbo ifite aho ihuriye n’ubuzima bw’urukundo bw’uyu musore yagize ati “Nanjye ndakunda kandi uwo nigeze gukunda yatanga ubuhamya ko ibyo navuze muri Tekila (indirimbo yanjye) yabimbonyeho.”
Avuga ko yiteze ko izasusurutsa abantu mu ngo zabo by’umwihariko muri ibi bihe Umujyi wa Kigali uri muri Guma mu Rugo mu gihe inzu z’imyidagaduro zifunze, asaba abantu kuyireba.
Uyu musore mu mwaka wa 2020 yashyize hanze indirimbo 3 zirimo iyitwa ‘Nsezera’, ‘Ntusare’, ‘Uko ngukunda’ muri 2021 akaba yahereye kuri ‘Tekila’ yakozwe na Hazimarc irangizwa na Bob Pro, amashusho yayo akazasohoka mu minsi ya vuba.
NDEKEZI JOHNSON / UMUSEKE.RW